ועדת הכספים, כנסת 20, פרוטוקול מספר 974, 2018-02-26 11:00

משה גפני: אני ממשיך את ישיבת הוועדה.

משה גפני: אני מקדם בברכה את שר התחבורה והבטיחות בדרכים, ישראל כץ, וכמובן את מנכ"לית המשרד, את הצוות הבכיר שנמצא כאן.

משה גפני: אנחנו דנים בתקציב משרד התחבורה.

משה גפני: לא נותר לנו הרבה זמן, מכיוון שהתקציב שמובא לדיון הוא בזמן קצר מאוד.

משה גפני: לקחנו את המשרדים הגדולים, ששם הדיון יהיה דיון יותר קצר מהרגיל – לא כמו בכל שנה רגילה, ומשרד התחבורה הוא אחד המשרדים המרכזיים שאנחנו רוצים את הדיון בו.

משה גפני: אני שמח ומקדם אותך בברכה.

משה גפני: נדון כעת בתקציב המשרד.

משה גפני: אדוני השר, הבמה לרשותך.

ישראל כץ: תודה רבה, אדוני היושב-ראש.

ישראל כץ: במקום שאשא דברים ארוכים על העקרונות, ויישאר מעט מאוד זמן לחברי הכנסת ולצוות, אני מבקש ממנכ"לית המשרד להציג את התוכן המקצועי, ואהיה פנוי להשיב על שאלות אחר כך, ברשות היו"ר.

משה גפני: בבקשה.

<קרן טרנר: צהריים טובים.

<קרן טרנר: נציג את הדברים המרכזיים שביצענו בתקציב 2017 – כמובן הוצג בעבר כתוכניות אצלכם בוועדה, ואת הפרויקטים המרכזיים ל-2018 ו-2019.

משה גפני: ברוכים הבאים, אנשי טבריה.

<קרן טרנר: קודם כל מטרות המשרד, כפי שהצגנו גם בעבר – פיתוח ושדרוג תשתית התחבורה ביבשה, בים, באוויר.

<קרן טרנר: אנחנו חושבים שאנחנו יודעים שהפרויקטים שלנו הם כלי מרכזי לצמצום פערים ולצמיחה כלכלית.

<קרן טרנר: במטרות שלנו יש מערכת הסעת המונית, כמובן.

<קרן טרנר: השימוש בתח"צ הוא בדגשי המשרד בכל אחד מהפרויקטים, חברות ותוכניות העבודה שלנו.

<קרן טרנר: רמת הבטיחות כמובן, וגם שינויים מבניים, טיפול ביוקר המחיה, התגייסות לצעדים ממשלתיים כגון עידוד פריפריה, צמצום בירוקרטיה, מעבר צה"ל לנגב.

<קרן טרנר: נראה חלק מהדברים.

<קרן טרנר: מבחינת נתונים, סיימנו את 2017 מבחינת פיתוח – יש לנו תקציבי פיתוח, תקציבי סובסידיה ותקציב שוטף.

<קרן טרנר: תקציב הפיתוח - הוצאנו 12.5 מיליארד שקלים.

<קרן טרנר: הוצאנו הרבה יותר כסף על תחבורה ציבורית מאשר על כבישים.

<קרן טרנר: אפשר לראות גם את החלוקה.

<קרן טרנר: למעלה מ-6.5 מיליארד שקלים לתחבורה ציבורית, רכבות כבדות - 3 מיליארד ו-278, הסעת המונים – 3 מיליארד ו-300.

<קרן טרנר: גם בתחום העירוני, בכבישים בתחום העירוני, יש לנו הרבה יותר השקעה בתחבורה ציבורית, אם זה נת"צים עירוניים, מסופים עירוניים, הרבה יותר השקעה בפרויקטים במגזר הלא יהודי.

<קרן טרנר: כך מראים הנתונים בהשוואה רב-שנתית.

<קרן טרנר: מבחינת תקציב 2018, אנחנו צופים שנעלה בהיקפי התקציב ללמעלה מ-13 מיליארד שקלים, ושעדיין נשקיע יותר בתחבורה ציבורית מאשר בכבישים.

<קרן טרנר: גם ב-2019 המשך עלייה, המשך השקעה בתחבורה ציבורית.

<קרן טרנר: יש לומר שהמספרים האלה הם לא התקציב המקורי שמופיע אצלכם אלא על שינוייו ויחד עם חוץ-תקציבי.

ישראל כץ: אולי תסבירי את הנקודה, כי הוועדה מאשרת תקציב.

משה גפני: מה שיותר מעניין – אתם דווקא משרד שפחות בעיה בעניין הזה, אבל את מנכ"לית משרד, שיש תקציב של שלוש שנים.

משה גפני: איך את מסתדרת עם הדבר הזה?

<קרן טרנר: מסתדרים מצוין.

משה גפני: אני התנגדתי לתקציב הדו-שנתי.

משה גפני: אולי אציע שבכל קדנציה יהיה תקציב.

משה גפני: לא צריך תקציב כל שנה.

משה גפני: המשמעות של העניין שלא צריך תקציב.

ישראל כץ: זה לא שאין לנו ציפיות מכם להוסיף לנו...

איתן ברושי: אבל בחלק גדול מהמשרדים, כמו הביטחון, התקציב הוא רב-שנתי.

איתן ברושי: פה פרויקטים רב-שנתיים.

איתן ברושי: שום פרויקט הוא לא של שנה אחת.

איתן ברושי: לכן תקציב רב-שנתי מועיל להם.

איתן ברושי: צריך לדבר על זה.

משה גפני: בסדר.

משה גפני: רק לשים את הזה בקונוטציה הנכונה – אנחנו דנים על תקציב 2019.

משה גפני: נכון שהוא רק עוד 10 חודשים או רק עוד 11 חודשים.

משה גפני: זה תמונת המצב, כך החליטה הממשלה.

משה גפני: כך זה הגיע לכנסת, והכנסת אישרה את זה בקריאה הראשונה - בסדר.

משה גפני: זה נושא הדיון.

<קרן טרנר: אנחנו מראים מה ביצענו ב-17', והדברים שנבצע ב-18' ו-19'.

<קרן טרנר: מבחינת פרויקטים מרכזיים שפתחנו ב-2017, אנחנו הבנו שזה גם סיכום של שנת- - -

משה גפני: כן, מאה אחוז.

<קרן טרנר: פרויקטים מרכזיים בשנת 2017 שהסתיימו – מסילת עכו-כרמיאל, שכבר אפשר ליהנות ממנה, כביש 38, שאפשר הרבה מאוד יחידות דיור, זמני נסיעה וגם בטיחות.

<קרן טרנר: זה היה כביש אדום.

<קרן טרנר: עוד כביש אדום מאוד חשוב לפריפריה - כביש 31, שוקת ערד.

<קרן טרנר: כבר מכביש 6 עד ערד הושקעו למעלה מ-2.5 מיליארד שקלים- - -

דב חנין: יש עדיין קטע קצר שצריך לפתוח אותו.

<יעקב בליטשטיין: הקטע הזה נמצא כרגע בתכנון, והוא הולך לביצוע.

<קרן טרנר: יש מחלף שוקת, שהוא בביצוע חברת חוצה ישראל.

משה גפני: היות שהם שאלו, אולי תסברי.

<יעקב בליטשטיין: קובי בליטשיין, משנה למנכ"ל וסמנכ"ל תשתיות.

<יעקב בליטשטיין: מדובר בקטע הסופי שמתחבר לכביש 60.

<יעקב בליטשטיין: שם מתוכנן לקום מחלף.

<יעקב בליטשטיין: הוא כרגע נמצא בתכנון ולקראת ביצוע שבאמצעות חברת חוצה ישראל.

חמד עמאר: יש שם נסיעה מאוד טובה, ואתה אחרי זה עבר לנסיעה מאוד טובה, אבל בקטע הזה אתה נמצא לפחות חצי שעה.

ישראל כץ: כבר תקצבנו אותו.

ישראל כץ: הטלנו על החברה.

ישראל כץ: זהו, מבחינתנו.

משה גפני: בסדר גמור.

משה גפני: כמה זמן הביצוע שלו?

<יעקב בליטשטיין: זה מחלף.

<יעקב בליטשטיין: אנחנו משערים שעוד שלוש שנים.

<יעקב בליטשטיין: יש עוד שנה וחצי לתכנון, ושלוש שנים או שנתיים וחצי לביצוע.

<יעקב בליטשטיין: סך הכו סדר גודל של ארבע שנים.

משה גפני: וזה מתוקצב?

<יעקב בליטשטיין: כן.

<יעקב בליטשטיין: זה מתוקצב.

דב חנין: כל כך הרבה?

דב חנין: שנה וחצי תכנון?

דב חנין: אני שואל.

דב חנין: לא יודע.

דב חנין: אני לא מתכנן מחלפים.

דב חנין: לי זה נראה הרבה זמן.

<יעקב בליטשטיין: ממש לא.

חמד עמאר: אני אומר - נעשתה עבודה מאוד יפה.

דב חנין: כי עשיתם עבודה נפלאה בכביש 31.

דב חנין: יש רק חולייה אחת שצריך להשלים אותה.

<קרן טרנר: אנחנו נבחן קיצור לוחות זמנים, ובכל מקרה פתיחות חלקיות לתנועה יהיו כבר לפני.

<קרן טרנר: מבחינת פרויקטים מרכזיים שאזרחי מדינת ישראל ייהנו מהם כבר בשנים 2018 ו-2019 – יש לנו כביש 531, שעתיד להיפתח עם תחנות רכבת.

ישראל כץ: תראי את לוח הזמנים.

<קרן טרנר: יש עוד מעט עוד פירוט של הרכבת.

<קרן טרנר: החיבור של כביש 20 דרומה ייפתח באוגוסט 18', תחנות הרכבת ביולי 18'.

<קרן טרנר: עוד מעט נראה את תחנות הרכבת.

<קרן טרנר: זה מבחינת הלו"ז של 531.

<קרן טרנר: בעצם כביש רוחב- - -

ישראל כץ: על הקו לירושלים אני אענה.

ישראל כץ: ..

<קרן טרנר: כביש רוחב צפוני משמעותי במטרופולין תל-אביב וגם קו רכבתי משמעותי.

<קרן טרנר: כביש 6 עתיד להסתיים ממש בסוף השנה, המשך צפונה.

<קרן טרנר: חוץ מהאזור כאן של יקנעם-סומך, יש לנו עוד מקטע, שהוא לא כביש אגרה.

<קרן טרנר: כמו שיש בירושלים אזור בן שמן, שזה אזור שזה גם כביש וגם כביש 6, יש לנו בין עין תות ליקנעם מקטע שיש לנו סיכום תקציבי, של כביש 70.

ישראל כץ: בין הכביש הקיים לקטע החדש, אנחנו מגשרים את זה.

ישראל כץ: כמה הסיכום התקציבי?

חמד עמאר: עד סוף השנה ייפתח כביש 6?

ישראל כץ: יש שני שלבים – עד 77 ועד סומך.

ישראל כץ: עד לפני החגים זה רק- - - אנחנו רוצים את החיבור, למנהרת יקנעם.

ישראל כץ: בתחילת 19' כל הקטע עד סומך.

<יעקב בליטשטיין: 400 מיליון.

<קרן טרנר: המקטע של כביש 70 יורחב בכ-400 מיליון שקלים.

<קרן טרנר: מבחינת תחנות רכבת, השקענו הרבה מאוד בתחבורה ציבורית, ואנחנו עכשיו נהנים מהפירות של העבודות.

<קרן טרנר: יש לנו תחנת כפר מנחם, שעתידה להיפתח בחודשים הקרובים.

ישראל כץ: תחנת מלאכי צפון יואב, קוראים לה.

<קרן טרנר: מרכזית המפרץ בחיפה, תחנת יצחק נבון בירושלים, האומה, תחנת מזכרת בתיה, תחנת רעננה דרום ותחנת רעננה מערב.

<קרן טרנר: חוץ מתחנות חדשות שאנחנו גם משדרגים תחנות קיימות, משקיעים בזה הרבה מאוד.

<קרן טרנר: כבר ב-2017 שדרגנו את האולמות, את הדרגנועים, את כל חזות התחנה - בחיפה, בעכו לב המפרץ, בת גלים, - - - כרמל, בנימינה, חדרה, נתניה, מודיעין ותל-אביב.

<קרן טרנר: ב-2018 ו-2019 אנחנו ממשיכים בשדרוג תחנות, כפי שאתם רואים כאן.

<קרן טרנר: לא רק התחנות אלא גם החניונים, אנחנו משדרגים אותם; ב-2017 שודרגו החניונים בבית יהושע, ראש העין, בית שמש ועתלית.

<קרן טרנר: ב-2018 - אופקים, אשדוד, עד הלום ובית שמש.

<קרן טרנר: אנחנו ממשיכים בפרויקטים הגדולים שלנו להסעת המונים, אם זה הרכבת הקלה – הקו האדום, שעומדת בתקציב ובלו"ז המקורי שלה.

<קרן טרנר: הקו הסגול, שאמור לצאת לביצוע בסוף 2018.

<קרן טרנר: 2018 זו שנת היערכות של מכרזים, וב-19' כבר יחל ביצוע.

<קרן טרנר: כך גם הקו הירוק בגוש דן.

<קרן טרנר: 2018 היא שנה של היערכות מכרזית.

<קרן טרנר: פרויקטים בהיקף של מיליארדים – הקו הירוק – 20 מיליארד, הסגול - למעלה מ-8 מיליארד.

<קרן טרנר: פרויקטים מאוד משמעותיים לתחבורה הציבורית בגוש דן.

<קרן טרנר: חוץ מהפרויקטים המסילתיים יש לנו- - -

משה גפני: מה אתם עושים עם ההתנגדויות לקו הסגול?

ישראל כץ: בניגוד לשרים אחרים, לי אין פריבילגיה לעשות פוליטיקה בתוך הפרויקט.

ישראל כץ: כשהתחלנו את הקו האדום באזור רמת גן, ראש העיר ניהל קמפיין אגרסיבי, להעלות את הקו למעלה.

ישראל כץ: לא נכנענו.

ישראל כץ: ברוך השם, הקו למטה.

ישראל כץ: כשמדברים על להוציא את הקו השני, שהוא למעלה, הוא מנהל קמפיין, להוריד אותו למטה.

ישראל כץ: מה לעשות, זה באיחור של 15 שנה.

ישראל כץ: התכנונים התחילו מזמן, ומבשילים, ואנחנו צריכים לוודא שהם יהיו.

משה גפני: מה אתם עושים עם זה?

משה גפני: בכל זאת יש שם התנגדויות של תושבים.

ישראל כץ: ההנחיה שלי – לא חשוב אם פונה ראש עיר או אזרח או על רקע רוחני- - -

משה גפני: לא, אין רקע רוחני.

משה גפני: בית הכנסת זה סיפור אחר.

ישראל כץ: בית הכנסת הגרוזיני בלוד ו- - - המסילה המזרחית, אנחנו עמלים למצוא פתרונות.

ישראל כץ: כך אם יהיה מסגד או תהיה כנסייה.

משה גפני: לשם הגילוי הנאות - אני לא תושב רמת גן.

משה גפני: אני לא מתפלל בבית הכנסת הזה.

משה גפני: זה בית כנסת לעולי לוב.

משה גפני: בית כנסת מרשים.

משה גפני: והיו שם מתפללים.

משה גפני: ביניהם היו מתפללים חילוניים, שבאו אתי ביום ששי, והוא אומר למנכ"ל - היה נראה חילוני – אם פה היה מסגד, גם הייתם מעבירים את המסילה בתוך החצר של בית הכנסת?

משה גפני: אבל הסיכום היה טוב.

ישראל כץ: הגורם היחיד במדינה ש- - - בהסכמה גם בנגב והישובים הבדואים נענים ומאפשרים, זה משרד התחבורה בלבד, כי זה נעשה בהידברות – וגם בכפרים אחרים ובכל מקום.

ישראל כץ: אני במיזמים מהסוג הזה לא יכול להרשות לעצמי שיקולים פוליטיים.

ישראל כץ: לא מדבר על בית הכנסת.

ישראל כץ: הנושא עכשיו - תורידו, תעלו את כל המסילות, תשנו – כי המשמעות בישראל היא לדחות בעשר שנים, ולא לבצע.

ישראל כץ: ההנחיה שלי היא תמיד לדרגים המקצועיים, שאם אפשר להיות קשובים, וזה בסדר, בלי לשנות את לוח הזמנים, בלי לייקר את הפרויקט, וכשיש לזה גם פתרון תחבורתי, ללכת לקראת.

ישראל כץ: היו לזה דוגמאות.

ישראל כץ: אם אי-אפשר לבצע בלי דחייה או עם מיקור, וזה לא במכון תחבורתי, אי-אפשר לשנות דברים.

ישראל כץ: בכלל, חייבים להיות עמידים.

ישראל כץ: אם הייתי עושה את השיקולים הפוליטיים, הייתי צריך להסביר היום, למה תשע שנים לא קרה דבר.

ישראל כץ: ואיך אני יודע שזה קל להסביר – כי גם קודם לא קרה כלום.

ישראל כץ: אז אני משתדל להראות, וכשיש עיכוב- - -

משה גפני: זה מה שנקרא שאין פוליטיקה.

ישראל כץ: אין ברירה בדברים האלה, אם רוצים.

ישראל כץ: מה המחמאה הגדולה – שאחרי שהבטיחו ששים שנה קו אחד, ורק אני הוצאתי אותו לדרך, ואנשים לא האמינו שזה יצא, ואיך אני יודע שלא האמינו – כי לא באו לטקס פיצטץ גשר מעריב.

ישראל כץ: הייתי לבד מהדרג הפוליטי.

ישראל כץ: אחד הסימנים זה ההצטופפות בטקסי הפתיחה.

ישראל כץ: בסיום כולם הגיעו.

ישראל כץ: ולתת הסברים – זה גם בסדר.

ישראל כץ: אבל עכשיו המחמאה הגדולה, שהקווים העתידיים שעוד לא הוצאנו לדרך, אנשים כל כך מאמינים שהם יקרו, האמון כל כך גדול, שהם כבר מפגינים על זה, וזה בסדר.

ישראל כץ: תופעה יפה מאוד.

ישראל כץ: היו יכולים לומר - על מה אתם מדברים?

ישראל כץ: נראה קודם שזה יהיה.

ישראל כץ: ..

משה גפני: אנשים מאמינים שהדברים מתבצעים.

משה גפני: אתה הרבה שנים שר התחבורה – משרד התחבורה עושה עבודתו.

משה גפני: רואים את זה בכל הארץ.

משה גפני: אין ויכוח בעניין.

משה גפני: אבל בקו הסגול – אני לא מדבר על בית הכנסת – אני מאמין שבסוף נסתדר.

משה גפני: גם היתה נכונות.

משה גפני: לא יכול להיות שזה יעבור.

ישראל כץ: אני עצמי ניהלתי חמש ישיבות לא פוליטיות עם גורמים מקצועיים ויחד עם אנשי עיריית רמת גן.

ישראל כץ: אפשרו להם להביא מומחים מחו"ל ומהארץ, ופעם מה שנבדק זה אותו דבר – האם זה נכון תחבורתית, מה שהם מציעים, איך לא מעכבים ומונעים את הפרויקט הזה, ואיך לא מייקרים אותו בדרך שלא נוכל לבצע אותו.

ישראל כץ: זה לא פשוט לקחת דבר שאושר, ופתאום לעשות לו שינויים בתוואי, או שינויים דרסטיים במקומות אחרים.

ישראל כץ: מה עוד שמוצאים פתרונות שנראים לי נכונים תחבורתית.

ישראל כץ: בכלל, הפקק מתחיל מצומת בר-אילן.

ישראל כץ: אני צריך להשתכנע תחבורתית, והגורמים המקצועיים מקבלים גיבוי לעשות את עבודתם, וכך יהיה.

ישראל כץ: יש להבין שהקו הזה הנוסף יקנה שש תחנות של רכבת קלה ברמת גן, כולל במקום שמתווכחים עליו, ש-11,000 איש, לפי התחזיות, אומרים לנסוע בו ביום.

ישראל כץ: אז התועלת – אני כבר לא מדבר לכל גוש דן - לתושבי רמת גן מזה שיהיו להם שש תחנות של רכבת קלה, שכל תחנה משביחה את הנדל"ן והכול - אנחנו רואים מה קורה בקו הראשון – במאזן הכולל ודאי צריך לקיים את הקו הזה תוך ניסיון לפתור כל בעיה שאפשר לפתור בדרך.

משה גפני: צריך תמיד לדעת לעשות את האיזון הזה.

משה גפני: אני נמצא שם.

משה גפני: הייתי במקרה בסיפור הזה.

משה גפני: גם טענתי את הטענה הזאת שאמרת, אדוני השר.

משה גפני: זה גם ייתן לפרויקט הזה נוחות, לתושבי רמת גן.

ישראל כץ: במקום ברכב.

משה גפני: אבל צריך לדעת למצוא את האיזון.

משה גפני: יש שם מקומות שבהם אדם מוציא את היד מהחלון - ונתקל ברכבת.

משה גפני: ככה אני, עם הגוזמאות.

ישראל כץ: אני מזמין את הוועדה לסייר אתנו בכל מיני אתרים.

ישראל כץ: היה חשש סביבתי, והיום כל ארגוני הסביבה משבחים.

ישראל כץ: אפילו כל סלע שהוזזה מסומנת ומוחזרת, וכל צמח וכל פקעת.

<קרן טרנר: רק לתקן – מחלף שוקת וגם מחלף מיתר אכן שנה וחצי תכנון.

ישראל כץ: קוראים לו מחלף מיתר.

ישראל כץ: שאלתי את ראש העיר מה יותר חשוב לך – השם או המחלף.

ישראל כץ: קוראים לזה מחלף מיתר.

<קרן טרנר: מחלף מיתר ייפתח לתנועה, לפי הצפי, ב-2020.

<קרן טרנר: הוא ייצא לביצוע כבר ב-2018 - לא עוד שנה וחצי.

<קרן טרנר: לקח שנה וחצי לתכנן.

<קרן טרנר: הזמן עבר והפרויקט תוכנן.

<קרן טרנר: זה מחלף שוקת.

<קרן טרנר: איפה שצומת שוקת, יהיה מחלף מיתר.

חמד עמאר: איזה ראש עיר הציע לך את השם הזה?

ישראל כץ: ראש מועצת מיתר.

ישראל כץ: זה ישוב שנזקק במיידי למחלף הזה.

<קרן טרנר: אתגר מרכזי שלנו הוא לרשת בנתיבי תחבורה ציבורית, כי גם עם כל הרכבות הקלות, עדיין היקף נכבד מאוד ייסע בתחבורה ציבורית, באוטובוסים, וזה גם הפתרונות שלנו לטווח הזמן היותר קצר.

<קרן טרנר: התחלנו לבצע נת"צים ומת"צים בשלושת המטרופולינים.

<קרן טרנר: מבחינת גוש גן, יש לנו פרויקט מהיר לעיר, שכולל את כל הרשויות בגוש דן, לפחות כמה צירים בכל רשות.

מוסי רז: השאלה אם אתם גם מסמנים או רק בונים.

יעל כהן-פארן: האם זה הרחבה של הכביש, או הפיכת נתיב קיים לנת"צ?

מוסי רז: אם אתם בונים, מרחיבים, זה לוקח הרבה זמן.

מוסי רז: אם אתה אומר: יש שלושה נתיבים ברחוב בן-גוריון, למשל, והימני הוא מעכשיו תחבורה ציבורית, ואני יכול- - -

ישראל כץ: מאחר שמישהו חושב – לא אתה – יש לי כמה דברים, אבל בטיחות בדרכים – כמובן.

ישראל כץ: הנושא של התחבורה הציבורית בגוש דן, למרות שבירושלים זה רץ הרבה יותר טוב – זה הנושא הכי מפגר שהיה, כשנכנסתי.

ישראל כץ: לא עשו מערכות, לא אוטובוסים, לא נת"צים.

ישראל כץ: זה נושא הכי קריטי, כי נוסעים בו הכי הרבה.

ישראל כץ: כל שאלה כזאת שאלתי מאה פעמים, ואני שואל פעמיים בשבוע - האם אפשר לסמן.

ישראל כץ: קרן צוחקת, כי אני אומר לך – תחבורה ציבורית, נת"צים, נת"צים.

ישראל כץ: עוד אתמול שאלתי, האם אפשר לסמן.

ישראל כץ: עד אתמול שאלתי, פשוט לסמן.

ישראל כץ: התשובה שקיבלתי היא מצד אחד, נכון שלא צריך תהליך סטטוטורי, כי לא צריך ועדות.

ישראל כץ: אבל כשאתה לוקח את הצד הימני, ואתה מתקרב למדרכה, יש לך המון תשתיות מתחת.

ישראל כץ: לכן ברגע שהפכת אותו לנת"צ, שבאופן קבוע ייסעו בו, אתה חייב לטפל קודם כל בתשתיות.

יעל כהן-פארן: איזה תשתיות?

<קרן טרנר: חשמל, בזק.

יעל כהן-פארן: לא יכול להיות במת"צ חשמל מתחת?

<קרן טרנר: גם.

<קרן טרנר: רק זה לוקח זמן.

יעל כהן-פארן: למה צריך להזיז אותם?

ישראל כץ: מנכ"ל נתיבי איילון יסביר בדקה.

ישראל כץ: הוא עוסק בזה.

<איתמר בן מאיר: איתמר בן מאיר, מנכ"ל נתיבי איילון.

<איתמר בן מאיר: אנחנו אמונים על סלילה והכנה של הפרויקט מהיר לעיר, שהוא רשת של נת"צים בתוך מרחב מטרופולין גוש דן.

<איתמר בן מאיר: שנת 2018 – אנחנו כבר בביצוע במספר ערים של נת"צים – לא דיבורים אלא ממש קבלנים שנמצאים בשטח.

<איתמר בן מאיר: עיקר השנה הזאת, מה שנעשה, כפי שהשר אמר, אנחנו מתכננים את זה.

<איתמר בן מאיר: כאשר אתה מכין נת"צ, אתה צריך לבטל חלק מהפניות.

<איתמר בן מאיר: אתה צריך לסדר את שפת הרחוב.

<איתמר בן מאיר: יש פה עבודה.

<איתמר בן מאיר: זה לא רק מריחת צבע.

מוסי רז: היא פחותה מאשר בנייה- - -

<איתמר בן מאיר: אני מסכים אתך.

<איתמר בן מאיר: לא צריך סטטוטוריקה- - -

<קרן טרנר: נכון.

<קרן טרנר: זה לרוב נתיב קיים או ביטול חניות.

<קרן טרנר: אנחנו משנים את כל חתך הכביש – גם ליצור מדרכה, גם ליצור שבילי אופניים, גם ליצור תשתית בטוחה על כל המרחב, התחנות.

<קרן טרנר: אנחנו מסבירים למה זה לא פשוט, צבע וזהו, כי אנחנו משנים את כל חתך הרחוב.

ישראל כץ: אם אפשר לסמן על התשתיות כרגע כמה נתיבים מרכזיים, להקים את האחרים, ואז לעבור לשם, ולעשות כאן את התשתית.

ישראל כץ: כל מחשבה, איך להקדים את לוח הזמנים.

ישראל כץ: אני מבין את הקריטיות.

ישראל כץ: אם אפשר יהיה לנסוע באוטובוס חצי שעה במקום שעה וחצי, זה משפר את כל כללי המשחק, כי אתה יכול לשפר את האוטובוסים.

ישראל כץ: הותקפתי כאן כל היום.

ישראל כץ: בסוף שני מפעלה הפעלה עובדים מעל הראש, ואוטובוס עולה חצי.

ישראל כץ: לפי סיכום עם האוצר, הכול מוכנס לתוך המערכת – מהפכה שמאוד הצליחה.

ישראל כץ: שכר הנהגים – התנאים הולכים להשתפר כל הזמן, ועוד יותר, בהסכמים שעושים עכשיו.

מוסי רז: יש מספיק נהגים?

ישראל כץ: אנחנו מעלים את השכר.

ישראל כץ: אנחנו עכשיו נוודא שיעלו בדלת אחורית מכל מקום.

ישראל כץ: אני בפגישות, כולל עם ההנהלות ועם הוועדים של הנהגים, ההסתדרות, ראיתי שאנשים מוכנים להרוויח פחות ולא לעבוד באוטובוס.

ישראל כץ: למה – החיכוך הזה עם הנוסעים הוא נטל כבד.

ישראל כץ: לכן אנחנו באזור – זה סיכום שאני כל הזמן שואל, מתי הוא מתבצע, לעלות מדלתות אחוריות.

ישראל כץ: אגב, הכנסת תידרש לאשר חוקים כמו שיש ברכבת הקלה, אבל בהתאמה, שיאפשרו פיקוח כדי למנוע נסיעה ללא תשלום בהיקף רחב.

ישראל כץ: אנחנו רוצים לדלג על הנהג.

משה גפני: היום היה ביתד נאמן, שבירושלים הנהג לא מתקף את הרב קו.

ישראל כץ: זה עכשיו יתחיל.

<קרן טרנר: בבאר-שבע כבר אנחנו עם אוטובוסים מתקדמים, כרטוס ללא נהג ועלייה בדלת אחורית.

<קרן טרנר: בירושלים אנחנו גם מתחילים שלב ראשון כרטוס ללא נהג.

יעקב גיל: ההיערכות לא מספקת, בלשון המעטה.

משה גפני: אי-אפשר.

משה גפני: אתה רוצה רשות דיבור – אתן לך.

משה גפני: קריאות ביניים – אי-אפשר.

ישראל כץ: יש גורמים שממנים אותו.

יעקב גיל: אתה טועה ומטעה, אדוני השר.

משה גפני: די.

משה גפני: מה זה?

ישראל כץ: אני ביקשתי להתעכב על נושא הנת"צים בתחבורה ציבורית, כי זה דבר קריטי.

משה גפני: חוזרים לזה.

משה גפני: אני רק רוצה להספיק לשאול שאלה.

משה גפני: אני מבין שלא רוצים שהנהג יהיה מעורב בעניין.

משה גפני: בסדר.

משה גפני: אבל כדי שהנהג לא יהיה מעורב צריך שיהיו תחנות כאלה שאפשר לעשות את זה – לא חמישים בכל ירושלים.

ישראל כץ: הרב גפני, אנחנו לא חושבים על הדברים האלה?

ישראל כץ: אני אהיה בקר עליהם.

ישראל כץ: אנחנו לא רוצים להמציא שום דבר.

ישראל כץ: אנחנו רוצי להיות כמו המתקדמות בחו"ל.

ישראל כץ: לא יותר ולא פחות.

ישראל כץ: והפער היה גדול מאוד.

ישראל כץ: מצמצמים אותו.

<קרן טרנר: בשלב הראשון אנחנו רוצים, בדומה לעולם, עלייה מדלת אחורית וכרטוס ללא נהג.

<קרן טרנר: אנחנו נערכים בשלב הראשון בירושלים, תתאפשר נסיעה – כרגע זה ללא הגבלת זמן.

<קרן טרנר: מי שלא ייערך מראש עם רב קו, כן יוכל לרכוש כרטיס יומי, כלומר אף אחד לא יירד מהאוטובוס.

מוסי רז: מה לגבי הקשישים?

ישראל כץ: אל"ף, הנחיתי – אף אחד לא יורד מהאוטובוס.

ישראל כץ: גם אם לא יהיה לו כרטיס, יוציא את תעודת תושב ותיק - לא יורידו אותו מהאוטובוס בתקופת ההסתגלות.

מוסי רז: כמה זמן תקופת ההסתגלות?

מוסי רז: יומיים?

ישראל כץ: אגב, מנפיקים רב קו בחינם.

ישראל כץ: כל הסוגיה היא שקשישים מתקשים אולי לבוא ולהנפיק בזמן את הרב קו, למרות שזה לא צריך להיות.

מוסי רז: למה הסידור הזה של רב קו, שאנחנו צריכים להלוות כסף לחברות התחבורה?

מוסי רז: אני קונה, ואם זה חודשי – נגיד, זה עולה 200 ומשהו שקל - תלוי באזור.

<קרן טרנר: הכרטוס כמו בלונדון קיים רק בשמונה מדינות, ולשם אנחנו הולכים.

<קרן טרנר: הוא מבוסס על חשבון מרוחק.

<קרן טרנר: נכון להיום רוב המדינות – גם אנחנו, גם ניו-יורק – אנחנו עם כרטיס שהוא לא מחובר לבק אופיס אלא נתונים על הכרטיס עצמו.

<קרן טרנר: זה מחייב טעינה מראש או באינטרנט או במכונות, להיות מוטבע על הכרטיס עצמו.

<קרן טרנר: כן נעבור בשנים הקרובות לכרטיס כמו בלונדון, אבל זה לוקח ה זמן, ומעט מדינות הן כמו לונדון, שבסוף החודש מתחשבנים אתך אחורה.

<קרן טרנר: יש להבין, שנושא הזכאות, בעצם כבר מלפני שנתיים הזכאים להנחה פרסונלית, אם זה נוער ועיוורים ונכים וסטודנטים, גמלאים, קשישים, בעצם נדרשים להראות את הזכאות האישית שלהם.

ישראל כץ: מבין למה – כי הם צריכים לקבל הנחה.

<קרן טרנר: ההנחה היא על סמך הזכאות האישית.

<קרן טרנר: במקום שהם יעלו לאוטובוס, ויתחילו להראות לנהג תעודות, שחלקם גם לא רוצים להיחשף במידע האישי שלהם, ויעכבו את הנהג ויגרמו לבעיות בטיחות ועיכוב בנוסעים, כבר לפני שנתיים הוחלט שהזכאות היא על בסיס רב קו.

<קרן טרנר: הם נדרשים להגיע פעם אחת, להוציא רב קו באחד ממרכזי השירות, פעם אחת להזדהות וזהו.

<קרן טרנר: יש להם כרטיס לשמונה שנים.

<קרן טרנר: הם יכולים לטעון אותו מרחוק.

<קרן טרנר: יש מרכזי שירות.

יעל כהן-פארן: לא, סטודנטים צריכים להגיע כל שנה, להראות שהם עדיין סטודנטים.

<קרן טרנר: הם צריכים להראות שהם סטודנטים, כדי שהזכאות לא תעבור.

יעל כהן-פארן: ואז הכרטיס נתקע להם, אם אין להם.

יעל כהן-פארן: פשוט חסום להם לחלוטין.

<קרן טרנר: מדינת ישראל נותנת הנחה בהיקפים אדירים; היא רק מחייבת לבדוק שאכן מי שזכאי להנחה, זכאי להנחה.

<קרן טרנר: לגבי ירושלים, קודם כל, מבחינת היערכות זו שאלה יחסית מצחיקה, כי אף אחד לא הולך לרדת מהאוטובוס.

<קרן טרנר: כל מי שלא יהיה לו רב קו מראש, יוכל את הנסיעה הזאת, שהוא עלה עליה, לשלם נסיעה חד-פעמי – חופשי יומי, או לטעון נסיעה אחת.

ישראל כץ: אבל הכוונה היא שכולם ישתמשו ברב קו.

ישראל כץ: זה מה שצריך להיות.

ישראל כץ: גם קשישים.

ישראל כץ: עם כל הכבוד, אנשים מבוגרים גם משתמשים במחשבים.

ישראל כץ: יש בני משפחה שלהם, יש אותם.

<קרן טרנר: הייתי קוראת לקמפיין הזה פייק ניוז.

<קרן טרנר: איך אפשר להגיד על משרד התחבורה כמי שמונע מקשישים לקבל את הזכאות שלהם להנחה?

<קרן טרנר: זה ממש אמירה מקוממת.

<קרן טרנר: אנחנו עושים הכול כדי להקל על האוכלוסיות האלה להשתמש בתחבורה ציבורית.

<קרן טרנר: אנחנו נאפשר לכל מי שעולה על האוטובוס, לנסוע עליו.

משה גפני: ההנחיה היא בהתחלה, שגם אם לא תהיה לו שום תעודה, לא יורידו אותו מהאוטובוס.

משה גפני: הדבר היחיד שלא אמרת – שתוסיפו תחנות.

<קרן טרנר: גם הוספנו תחנות וכספונטים, ואנחנו בקשר עם חברות שונות ועם הדואר, ונשים דיילים ברציפים ובתחנות ובבתי אבות ובבתי קשישים ובמרכזים קהילתיים.

<קרן טרנר: אנחנו עם המשרד לענייני גמלאים מקדמים – זה תהליך בפיתוח - שתעודת האזרח הוותיק תהיה הרב קו.

משה גפני: אבל גם אדם צעיר התרגל לעלות לאוטובוס ולגשת לנהג, ואתם רוצים להוריד את הנהג ובצדק.

משה גפני: אתם צריכים אבל יותר תחנות.

משה גפני: לא רק על קשישים.

<קרן טרנר: מספר תחנות ההטענה בירושלים.

<רן שדמי: רן שדמי, ראש אגף בכיר, הרשות לתחבורה ציבורית.

<רן שדמי: קודם כל, יש בירושלים סדר גודל של קרוב ל-400 כספונטים.

<רן שדמי: בכל אחד מהם אפשר יהיה לטעון את כרטיס הרב קו.

<רן שדמי: בנוסף, מעבר למכונות של סיטיפס יש מכונות נוספות שפרצנו- - -

משה גפני: לא סיטיפס.

משה גפני: זה השר אמר.

משה גפני: זה הבנתי.

<קרן טרנר: הרב קו, מלפני שנה.

משה גפני: זה חסר לכם בהסברה.

<רן שדמי: אנחנו מתחילים בהסברה מאוד-מאוד רצינית עכשיו.

<רן שדמי: כמובן שבכל מרכזי השירות של אגד אפשר לטעון.

<רן שדמי: בנוסף, מבקרים של אגד יבקרו במרכזים לקשישים שיטענו להם שם את כרטיסי הרב קו.

<רן שדמי: בתי חולים.

<רן שדמי: יש לנו פריסה- - -

משה גפני: הבנתי.

משה גפני: אתם צריכים להיות ערוכים לעניין זה, שהמשרד עובר מהפכה בעניין הזה, בזה שלא עוברים דרך הנהג.

משה גפני: אנשים במשך שנים - לא רק קשישים – גם אנשים צעירים, הורגלו למצב הזה שהם הולכים לנהג.

משה גפני: וזה בסדר שלא הולכים לנהג, אבל בשביל זה צריך שתהיה היערכות, והיערכות הסברתית.

ישראל כץ: בבאר שבע יש מכונות, ולא עוברים דרך הנהג.

משה גפני: מצוין.

משה גפני: נתקדם.

<קרן טרנר: וגם בקו 1 וקו 189.

<קרן טרנר: כלומר כבר יש לנו קווים כאלה.

<קרן טרנר: לשם הקדמה.

<קרן טרנר: חוץ מהנת"צים והמת"צים ברחבי העיר, יש לנו גם כאלה בין-עירוניים.

<קרן טרנר: אנחנו מוסיפים הרבה מאוד קילומטרים של נת"צים ומת"צים.

<קרן טרנר: בירושלים אנחנו מתקדמים- - -

יעל כהן-פארן: אבל איפה התוכנית הזאת של מהיר לעיר?

יעל כהן-פארן: איפה היא עומדת?

יעל כהן-פארן: אני רוצה לשמוע את הסטטוס.

ישראל כץ: איפה היא תקועה?

יעל כהן-פארן: אני הבנתי שמאחר שראשי רשויות עומדים לפני בחירות, שזה אבסורד- - -

ישראל כץ: איפה הבנת את זה?

ישראל כץ: עומד פה המנכ"ל, שעוסק בזה, ואנחנו יושבים עליו ויושבים על מי שיושב עליו.

ישראל כץ: הוא יכול לחדד לך.

יעל כהן-פארן: ומה לוחות הזמנים שצפויים?

יעל כהן-פארן: הצגת מאוד יפה בפרויקטים קודמים לוחות זמנים – מתי ייצא לביצוע?

יעל כהן-פארן: מה קורה?

<איתמר בן מאיר: בחצי השנה האחרונה נפגשתי עם 17 ראשי ערים, שחתמו אתנו על ההסכם של מהיר לעיר.

<איתמר בן מאיר: אני לא נתקלתי באף ראש עיר שעיכב לנו את הפרויקט או שלא חזר בו מהחתימה.

<איתמר בן מאיר: שנת 2018 - כבר נתחיל את הביצוע, בעוד סדר גודל של ששה מקטעים, חוץ מאלה שכרגע נמצאים בביצוע.

<איתמר בן מאיר: כרגע נמצאים בהרצליה, בחולון ובלוד, פלוס חידוש של נת"צים קיימים בתל-אביב.

<איתמר בן מאיר: נמצאים כרגע קבלנים בשטח בביצוע.

משה גפני: תרוצי, בבקשה.

<קרן טרנר: חוץ מהנת"צים ומהמת"צים יש לנו הנתיבים המהירים, כמו הנתיב משפירים על כביש 1, כך גם נעשה מצפון, ממזרח, מדרום.

יעל כהן-פארן: מתי תהיה שם תחנת רכבת?

<קרן טרנר: תחנת רכבת לא צפויה בקרוב שם.

<קרן טרנר: אנחנו לא חושבים תחבורתית שזה נחוץ.

ישראל כץ: אמרתי – נשנה את הדברים המעוותים שעשו בעבר.

ישראל כץ: בדקו מקצועית, ואין היגיון לשים שם תחנת רכבת, כי באים לשם, נוסעים בשאטלים.

<קרן טרנר: הכפלת החניה מתוקצבת.

<קרן טרנר: כבר נחזור עם לוחות זמנים.

משה גפני: כמה זמן?

ישראל כץ: כל הנתיבים המהירים מתוקצבים במיליארדים.

ישראל כץ: הם שילוב של ביצוע של נתי איילון עם מיזמים פרטיים.

ישראל כץ: הם עושים את התשתיות כדי לא לחכות.

ישראל כץ: למשל, מדובר בשפיים – 7,000 מקומות חניה או משהו כזה.

<איתמר בן מאיר: אנחנו מתחילים ביצוע בפרויקט הזה כבר השנה.

<איתמר בן מאיר: ברבעון רביעי של השנה כבר נתחיל את הביצוע ש הפרויקט, בקטע המרכזי של נתיבי איילון.

<איתמר בן מאיר: בשפיים כמות החניה שאנחנו הולכים להוסיף, זה 7,000 מקומות חניה.

<איתמר בן מאיר: זה החניון המקורה הכי גדול בארץ.

ישראל כץ: עם אופציה לתחנת רכבת.

<איתמר בן מאיר: בראשון לציון אנחנו מוסיפים עוד 3,500 מקומות חניה.

<איתמר בן מאיר: אלה שני החניונים שיוקמו בשלב הראשון.

<איתמר בן מאיר: שפירים יוכפל מ-2,000 ל-4,000.

<קרן טרנר: זה יוצא למכרז השנה.

<קרן טרנר: זה עבודה בתוך- - -

<יעקב בליטשטיין: 2020 סיום ביצוע.

מוסי רז: וכתוצאה מזה תהיה תוספת קו לתל-אביב?

ישראל כץ: לא על חשבון נתיבים קיימים.

ישראל כץ: זו ההנחיה.

ישראל כץ: שאטלים חינם.

מוסי רז: שאטל נוסף, כי יש עוד שנתיים.

<קרן טרנר: עוד שאטל, לאזור אחר של העיר.

<קרן טרנר: רשת שבילי אופניים.

<קרן טרנר: אני רוצה גם להגיע לתחום של תחבורה ציבורית.

<קרן טרנר: רכבת מהירה לירושלים – אולי נדבר אחרי זה.

<קרן טרנר: קו ירוק בירושלים, שהוא כבר בביצוע – אנחנו עוד מעט יוצאים במכרז לנסיעה והתפעול.

<קרן טרנר: הערכות מטרונית.

ישראל כץ: זה אומר שיש החלטה לקחת מידי המדינה מסיטיפס את ההפעלה?

<קרן טרנר: המכרז של הקו הירוק הוא מכרז של הערכות, שלוחות- - -

ישראל כץ: וגם את האדום, הראשון, נכון?

<קרן טרנר: השלוחות וההערכות זה של הקו האדום.

ישראל כץ: כי לוקחים את האדום על המדינה.

ישראל כץ: זה הלקח מכל הדבר הזה.

ישראל כץ: ההסכם שהיה להם וכל הדברים האלה שמכבידים, המדינה לוקחת גם את הקו שמופעל, ובונה דרך כל זה שלוחות לקו הקיים, ולקו הירוק והקו הכחול האחרון.

<קרן טרנר: יש לנו עוד פרויקטים משמעותיים שיוצאים לביצוע בשנות התקציב שאנחנו מדברים עליהן, אם זה 57, שמאפשר הרבה מאוד יחידות דיור באזור מחלף השרון.

<קרן טרנר: כביש 89.

מיקי לוי: המדינה תפצה את סיטיפס על ההעברה?

<קרן טרנר: לכשיקרה הבייבק, ילכו- - -

ישראל כץ: המכרז נוהל על-ידי החשב הכללי, המכרז על הקו הירוק.

ישראל כץ: כמה שאני אוהב לדחוף, אני לא יכול להתערב בדברים שהם תקינות כספית ואחרת.

ישראל כץ: הזכיינים, מאחר שהם יודעים שהולכים- - - אותם ב-2019, הם רצו שגם אם הם עכשיו יבצעו בלי מכרז את השלוחות, יפצו אותם על העתיד בשלוחות האלה, כמו שמפצים אותם בראשון.

ישראל כץ: החשבות הכללית אמרה ובצדק: זה מוגזם.

ישראל כץ: הם לא יכולים לסחוט את המדינה.

ישראל כץ: לכן נאלצו להכניס את זה למכרז הבא.

ישראל כץ: לעכב טיפה, אבל אי-אפשר לסחוט את המדינה.

<קרן טרנר: חוץ מפרויקטי תחבורה ציבורית, פרויקט הכבישים שלנו, בעיקר פרויקטים משמעותיים בפריפריה, כבישי רוחב בפריפריה, שמאפשרים ניידות ובטיחות, ופרויקטים שנוגעים לדיור כמו מחלף השרון.

<קרן טרנר: ראיתם את הפרויקטים כאן - 85, 859, כביש 71- - -

ישראל כץ: שימו לב למה שכתוב כאן – מי שאומר שלא צריך כבישים כי זה מביא פקקים, יחשוב על מה שהוא אומר, יראה את שמות הישובים, יראה את האזורים, ויבין שהאלטרנטיבה לא לעשות כבישים, זה להשאיר כבישים אדומים, צרים ומסוכנים ולא מתחברים.

משה גפני: מי אמר את זה?

ישראל כץ: סיסמאות.

ישראל כץ: לומר שלא צריך לסלול כבישים, והסיבה לכבישים – כי אני רוצה לגזור סרטים.

משה גפני: אוי, נו.

משה גפני: חייבים לסלול כבישים, רק לא בשבת.

<קרן טרנר: אנחנו לא סוללים כבישים בשבת.

ישראל כץ: אל"ף, אני מודה שאין לי זמן לגזור את כל הסרטים.

ישראל כץ: אני גוזר רק סרטים על דברים שאני עשיתי.

ישראל כץ: מילה חברתית באשר לכבישים.

ישראל כץ: אני רואה את המפה מול עיניי כל הזמן.

ישראל כץ: זו מפה חברתית של המדינה.

ישראל כץ: עשינו שם רכבות ועושים.

ישראל כץ: הכבישים האלה מבית שאן לכיוון עפולה, נהלל-מגדל העמק, הכבישים שיכסו את נהריה, 89 ו-859, כי נהריה נשארה תקועה.

ישראל כץ: עכו כבר מחוברת, כל הגליל המערבי, המשך שדרוג הכביש לכיוון גולני עמיעד, להוריד את כל הרמזורים, למחלף - כל הכבישים האלה מנתיבות לכיוון בית קמה לכביש 6, מאופקים, אשל הנשיא, גם לכיוון בין קמה – כל המכלול, והרבה דוגמאות אחרות.

ישראל כץ: בגליל, בנגב זה להפוך כבישים אדומים לכבישים- - - , ולחבר את המקומות האלה, וכל מי שבא ואומר: אל תעשו, רוצה להשאיר את המקומות האלה תקועים במקום מסוכן ומנותק כלכלית מהמדינה.

יעל כהן-פארן: אתה כנראה לא מבין את האמירות שלנו, אבל זאת לא הנקודה.

יעל כהן-פארן: הוא אומר דברים אפילו על מישהי שלא נמצאת בחדר.

משה גפני: על מי?

יעל כהן-פארן: לא יודעת.

יעל כהן-פארן: המטרה החברתית היא לאפשר נסיעה בתחבורה ציבורית טובה וזמינה לכולם.

יעל כהן-פארן: אין מה לעשות, זה אחד על חשבון השני.

יעל כהן-פארן: זה לא מטה קסם.

יעל כהן-פארן: אין לך כסף לכול.

ישראל כץ: צריך לעשות שיעורי בית והבנה.

ישראל כץ: מסבירים פה על תחבורה ציבורית, שמשקיעים, מתכננים.

משה גפני: לא עכשיו.

יעל כהן-פארן: אתה אומר שחברי כנסת שאומרים שלא צריך להקים בכלל.

משה גפני: אתן לך לדבר, תוכלי לומר בדיוק את הדברים.

משה גפני: היות שנמצאים פה אנשי טבריה, אני רוצה לדעת מתי תהיה רכבת לטבריה.

משה גפני: תכף תענו.

משה גפני: אני רוצה קודם כלל לדב חנין, כי תכף הוא יוצא לוועדת משנה בנושא התחבורה.

משה גפני: בבקשה, דב, אם אפשר בקצרה.

דב חנין: מאוד בקצרה.

דב חנין: אדוני השר, אני רוצה לברך אותך, את המנכ"לית ואת צוות המשרד על העבודה שלכם בתחום התחבורה הציבורית.

דב חנין: אני אומר את זה כיושב-ראש ועדת המשנה שעוסקת בנושא הזה יום-יום.

דב חנין: זו עבודה לא פשוטה ולא קלה.

דב חנין: בשנת 2012 נכתב מסמך של משרד האומר ומשרד התחבורה, שאומ שאנחנו בפיגור של עשרות שנים.

דב חנין: פיגור של עשרות שנים, לא סוגרים אותו בן לילה.

ישראל כץ: זה הדור שידע לכתוב מסמכים.

ישראל כץ: אני הדור שמבצע.

דב חנין: אני שמח שנעשית העבודה הזאת.

דב חנין: אני מברך עליה, ואני רוצה גם לברך על הדיאלוג המוצלח שיש בין משרד התחבורה לבין הכנסת – למשל, בכל הסוגיה המורכבת של מוניות השירות – עבודה משותפת, שמובילה להתקדמות.

דב חנין: אני רוצה לומר, אדוני היושב-ראש, שהיום אנחנו נמצאים במצב שלפחות בדרגים המקצועיים גם במשרדים אחרים מבינים שתחבורה ציבורית היא המפתח.

דב חנין: גם במשרד האוצר בדרגים המקצועיים מבינים את זה, ולכן אפשר בהחלט לעבוד גם עם גורמים נוספים.

דב חנין: יחד עם זאת, יש קשיים מאוד גדולים.

דב חנין: אני רוצה לומר בצורה ברורה - יש גם גורמים שעדיין לא הבינו מה זה תחבורה ציבורית.

דב חנין: אני שמעתי את האמירה האופטימית של מנכ"ל נתיבי איילון, ואני שמח שראשי הערים מוכנים לשתף פעולה עם מהיר בעיר, אבל אני גם מכיר את המורכבויות ואת הקשיים העיר ואת גרירת הרגליים, ואני אומר לך, אדוני היושב-ראש – אנחנו כמערכת פוליטית צריכים לגרום לכך שבשנת 2018 ראשי ערים, שלא ירצו לקדם תחבורה ציבורית, ישלמו על זה מחיר פוליטי.

דב חנין: כשאזרחי ישראל, כשבאים להצביע בבחירות המקומיות, יידעו מיהם ראשי הערים שמקדמים תחבורה ציבורית, ומי תוקע תחבורה ציבורית.

דב חנין: ודבר אחרון, אדוני היושב-ראש, אני רוצה לומר לך בצער שגם בממשלה יש שרים לא מעטים שעדיין לא הבינו מה זה תחבורה ציבורית.

דב חנין: אפשר להבין אותם.

דב חנין: בתוך הרכב שאתה נוסע, עם וילונות כהים ועם חלונות שחורים, אתה לא תמיד רואה נוסעי אוטובוסים.

דב חנין: אני יכול לתת כדוגמה את מה שקרה אתמול בוועדת שרים לענייני חקיקה, שבה הגיעה הצעת חוק בתמיכת משרד התחבורה אל תחנות האוטובוס.

דב חנין: שרים שלא ראו בחיים שלהם אוטובוס, ולא ראו בחיים שלהם איך נראית המתנה בתחנת אוטובוס, הרשו לעצמם במצח נחושה להצביע נגד הצעת החוק הזו, כולל יושבת-ראש הוועדה השרה איילת שקד.

דב חנין: אני לא רוצה לקרוא לך ציטוטים מהתרשומת שנעשתה בוועדת שרים.

דב חנין: אני רק אומר לך שאנחנו עדיין נמצאים במצב שבו יש בדרגים הבכירים בממשלה אנשים שלא מבינים מה זה תחבורה ציבורית, ואנחנו כוועדה וככנסת, צריכים לגרום להם להבין שתחבורה ציבורית זו הדרך היחידה, להזיז את ישראל ולהוציא את ישראל מהפקק.

דב חנין: תודה רבה.

משה גפני: תודה רבה.

משה גפני: איתן ברושי.

איתן ברושי: אדוני יושב-ראש הוועדה, חברי שר התחבורה.

איתן ברושי: קודם כל, גם אני מצטרף לברכות.

איתן ברושי: אני חושב שהקואליציה צריכה להודות לך על תרומה יחסית גדולה למעמדה של הממשלה בזכות הפעילות, ובחלקה נובעת מהניסיון שצברת.

איתן ברושי: אתה למדת לעבוד עם האוצר וגם על האוצר, והיה לך מורה כידוע.

ישראל כץ: זו האשמה חמורה.

ישראל כץ: ..

איתן ברושי: בעיניי לעבוד על האוצר, זה בסדר.

איתן ברושי: אני כמי שרואה מדי פעם את רכבת העמק יכול לומר לך – זו הצלחה גדולה.

איתן ברושי: רכבת העמק, שבעבר היה נראה הזוי, כמה כסף הושקע בין עפולה לבית שאן – אני לא מדבר על הקטע השני – זאת ברכה.

איתן ברושי: אני שומע את זה מאנשים רבים.

איתן ברושי: היא מלאה.

איתן ברושי: רוצים עוד קרונות ועוד שעות של רכבת.

איתן ברושי: זה בהחלט החיבור הזה של היוזמה שלך והיכולת לעקוף את הפקידות.

איתן ברושי: אני רוצה לומר משהו גם לראשי משרד התחבורה וגם לך, יושב-ראש הוועדה.

איתן ברושי: יש ויכוח, אם בישראל יש פריפריה.

איתן ברושי: ראש הממשלה, תמיד יש לו נטייה לומר: אין פה פריפריה.

איתן ברושי: אני אומר לכם – יש פריפריה.

איתן ברושי: יש נגב, יש גליל.

איתן ברושי: אתמול הייתי בקריית שמונה.

איתן ברושי: טעות לחשוב שאנחנו פותרים את הבעיות, ודאי לא נכון לומר שאין פריפריה, ויש קושי, וככל שעומס התחבורה גדל, לכן אני חושב שצריכה להיות העדפה, גם, עם כל הכבוד למרכז הארץ, עדיין אנחנו מרגישים רחוקים.

איתן ברושי: אני בא אתמול מקריית שמונה ומכפר גלעדי ומרמת הגולן.

איתן ברושי: יש ביטוי יותר גדול ממה שאני יכול לבטא בדקה לתחושת הניתוק והקושי.

איתן ברושי: התייחסת הרבה לתקציב הגליל, ואמרת אז שזה תקציב גם שלך, אבל אני רוצה לומר משפט אחד, אדוני השר.

ישראל כץ: אגב, לא הייתי בטקס ההכרזה.

ישראל כץ: הכריזו על 14 מיליארד סיוע; מתוכם 12 מיליארד – תחבורה- - -

איתן ברושי: לכן אני לא בטוח שיש לזה ביטוי בתקציב 19'.

איתן ברושי: אבל אני רוצה לומר משפט אחד ברמה העקרונית למי שיש שאיפות להיות יותר משר התחבורה.

איתן ברושי: אני רוצה לומר, שבתקציב חסר – גם למנכ"לית – איזו ראייה ארוכת טווח.

איתן ברושי: ישראל מכפילה את עצמה.

איתן ברושי: מזה גם נובעת הדרישה שלי לבנות אי בים.

איתן ברושי: ישראל מגדילה את השימוש ברכב למרות התחבורה הציבורית.

איתן ברושי: אני שואל, מהו הים?

איתן ברושי: מהו הגידול באוכלוסייה ובשימוש ברב, והאם אנחנו נערכים באמת ליעדים של העתיד, או אנחנו ממשיכים לסגור רווחים של העבר?

איתן ברושי: התחושה היא שבמידה רבה, עם כל שביעות הרצון, אנחנו עוד לא סגרנו את המחדלים של העבר, ויכול להיות שאנחנו יוצרים את המחדלים של העתיד, כי בכל תקציב המדינה אין הדבר המרכזי - מהו יעד גידול האוכלוסייה שישראל שואפת, ומה מזה נגזר מצורכי התחבורה?

איתן ברושי: אנחנו סוגרים רווחים ולא נערכים לשנים הבאות.

איתן ברושי: אני מצפה שגם עד האישור בכנסת של קריאה שנייה ושלישית תכניסו בממשלה מספר 1 – לאיזה יעד אוכלוסייה אנחנו הולכים, מה מתחייב בזה בשיכון- - -

ישראל כץ: השלבים ידועים.

ישראל כץ: אני יכול לבשר לך שב-2060 32% מאוכלוסיית תהיה חרדים.

ישראל כץ: 32%.

ישראל כץ: 17.5% מוסלמים.

איתן ברושי: כמה הגידול במכוניות?

איתן ברושי: מה יהיה הגידול בתחבורה?

איתן ברושי: האם אנחנו משרתים את המטרה, או אנחנו משרתים מטרות של אתמול?

איתן ברושי: את המלחמה של מחר אי-אפשר לנצח בכלים של אתמול.

משה גפני: העיקר הבאת את השר להגיד על החרדים עכשיו?

משה גפני: בסדר.

משה גפני: שמענו על זה.

משה גפני: בינתיים על חשבון זה, מפלים אותנו... מוסי רז, בבקשה.

משה גפני: בקצרה, בבקשה.

משה גפני: זה לא הולך להיות.

משה גפני: אמרו לי את זה לפני עשרים שנה.

משה גפני: אמרו: אתם עוד 17 שנה תהיו פה רוב.

משה גפני: בינתיים אנחנו רוב במקופחים.

משה גפני: עם כל הכבוד, אנחנו נמצאים באיזה מקום בתחתית.

משה גפני: זה לא נכון.

משה גפני: יכול להיות שיהיה, כי יהיו הרבה שחוזרים בתשובה, אבל לא שחרדים יגדלו.

יעל כהן-פארן: הוא אמר שזה היה מהסטטיסטיקאי הראשי בממשלה.

יעל כהן-פארן: הוא אמר כמה יהיו?

משה גפני: זו הטעות היחידה שעשה הסטטיסטיקאי הראשי.

משה גפני: בבקשה.

מוסי רז: ראשית, אני רוצה להודות לשר ולמנכ"לית.

מוסי רז: אני רוצה לומר נעשתה התקדמות.

מוסי רז: יש לי הערות, וגם הערתי חלק גדול, וזה גם בניגוד לכיוון הרוח, כי בסופו של דבר תחבורה מושפעת מעוד שני דברים שלא נאמרו כאן, אז אומר אותם בקצרה – אחד, תכנון.

מוסי רז: כשמתכננים בצורה שמתפרסת וזוללת שטח, קשה לתכנן תחבורה ציבורית.

מוסי רז: שתיים, הנושא של האוצר והעידוד הכלכלי.

מוסי רז: אם היו משלמים לעובדים אחזקת רכב רק אם יש להם רכב, הם קונים רכב.

מוסי רז: אם יש ליסינג, אנשים אומרים: אנחנו יודעים שיש קטעים שיותר קל להגיע בתחבורה ציבורית, אבל זה עולה כסף, והרכב עולה להמון אנשים במדינה, חינם.

איתן ברושי: גם רכבת.

מוסי רז: אני רוצה להתייחס למה שהיה כאן על הקשישים.

מוסי רז: אני מבקש מהשר ומהמנכ"לית – תעשו כל דבר.

מוסי רז: אני הראשון שטוען שזו שערורייה שעדיין בתחבורה ציבורית משלמים בכסף מזומן כך.

מוסי רז: זה חייב להיפסק.

מוסי רז: יש דרכים מעולות בעולם.

ישראל כץ: הולך להיפסק השנה בכל המקומות.

מוסי רז: יש דרכים מעולות בעולם.

מוסי רז: משלמים בסמ"סים.

ישראל כץ: זה הולך להיפסק בשנה בכל המקומות, בעירוני.

מוסי רז: נא להתחשב בקשישים ובגמלאים בעניין הזה.

מוסי רז: יש דרכים בעולם שאפשר להפעיל אותם מיידית, כמו סמ"סים.

מוסי רז: זה פועל בדנמרק בהצלחה גדולה מאוד.

ישראל כץ: אם יש לך הצעות, תעביר.

ישראל כץ: חשוב לי.

ישראל כץ: לא לפגוע באף נוסע.

ישראל כץ: סמ"סים – פעם ראשונה אני שומע.

<קרן טרנר: התיקוף בנייד מסוג מסוים – לא האייפון – התיקוף כבר אפשרי.

משה גפני: מוסי, תעביר את ההצעות.

<קרן טרנר: דיברת על הודעות?

מוסי רז: על תשלום.

<קרן טרנר: טעינה – אפשר היום בסוג מסוים.

<קרן טרנר: לגבי תשלום- - -

משה גפני: אני מבקש לא להיכנס לפרטים.

משה גפני: תעביר להם את ההצעות.

משה גפני: חבר הכנסת מוסי רז יעביר את ההצעות.

משה גפני: משפט אחרון.

מוסי רז: יש פה השקעה גדולה בתחבורה.

מוסי רז: יש פה השקעה גדולה בתחבורה ציבורית.

מוסי רז: צריך לתת עדיפות לאוטובוסים, שיש בעיות יותר מיידיות, ועל-ידי נת"צים יותר מיידיים ולא בתכנון שלוקח שנים.

מוסי רז: אני מבין, אבל דברים שאפשר לעשות יותר מיידית משפיעים יותר מהר.

משה גפני: תודה רבה.

משה גפני: יואל חסון.

יואל חסון: תודה רבה, אדוני.

יואל חסון: אני רוצה להעלות נושא שדיברנו עליו בוועדת הכלכלה- נושא הקו הסגול ברמת גן.

ישראל כץ: דיברו.

ישראל כץ: לא היית בפתיחה.

ישראל כץ: הגעת אחרי.

ישראל כץ: אמרתי כל מה שאפשר.

ישראל כץ: אמרתי שאני לא פועל משיקולים פוליטיים.

מיקי לוי: אפילו גפני ביקר שם, יואל.

יואל חסון: אז אומר את דעתי, ואשמח לשמוע התייחסות שלך, של המנכ"לית.

יואל חסון: עשינו על זה דיון, ודי היה ברור בדיון, גם על-ידי גורמי מקצוע, שהקו הסגול העילי, שמתכננים אותו באופן עילי, יגרום נזק – גם יחתוך את העיר.

ישראל כץ: ברור היה למי שזה יגרום נזק?

יואל חסון: בוועדה.

יואל חסון: זאת היתה המסקנה.

ישראל כץ: מסקנה לא טובה.

יואל חסון: יכול להיות, אבל זאת היתה המסקנה, אדוני השר, של ועדת הכלכלה.

ישראל כץ: עם שש תחנות ברמת גן עצמה, שאנשים יוכלו לעלות לרכבת, לנסוע במקום במכונית, איך יכול לגרום נזק?

יואל חסון: קודם כל נגיד את הדברים בצורה ברורה.

יואל חסון: לאף אחד אין התנגדות לרכבת הקלה.

יואל חסון: הרכבת הקלה היא חשובה.

יואל חסון: זה פרויקט לאומי חשוב.

יואל חסון: אני מברך אותך על כך ואת כל העוסקים במלאכה.

יואל חסון: זה טוב מאוד.

יואל חסון: יש ויכוח קו הסגול במקטע מסוים, שהעירייה וגורמי מקצוע ותושבים חושבים- - -

ישראל כץ: אילו גורמי מקצוע?

יואל חסון: שהיו בוועדה.

משה גפני: אי-אפשר כך לנהל דיון.

משה גפני: אני מאוד מבקש לאפשר לו לומר את זה בקצרה, ואחרי זה תשיבו.

יואל חסון: אדוני השר, בדיון הוצג שלא התערבת בנושא הזה דווקא.

יואל חסון: היית אדיש לעניין הזה.

ישראל כץ: אני לא התערבתי?

ישראל כץ: תראה מכמה רכילויות אתה ניזון.

ישראל כץ: התייחסתי לעניין בתחילת הישיבה, ולא היית.

ישראל כץ: אבל אני לא מנהל את הישיבה.

משה גפני: נכון.

משה גפני: תשיב לאחר מכן.

יואל חסון: אני לא חבר ועדת הכספים.

יואל חסון: הגעתי לדיון הזה, כי הנושא הזה חשוב לי.

יואל חסון: אתה יכול להשיב לי.

יואל חסון: לא צריך להפריע לי בדברים שלי.

יואל חסון: שוב – בדיון עלה העניין- - -

משה גפני: לא חשוב.

משה גפני: תאמר את דעתך כאן.

יואל חסון: דעתי בנושא הזה, שהקו הסגול מגובה בהצעות אופרטיביות.

יואל חסון: צריך להיות קו תת-קרקעי ולא עילי במקטעים מסוימים.

יואל חסון: זו דעתי.

יואל חסון: זו דעתה של עיריית רמת גן.

יואל חסון: זו דעתם של תושבי רמת גן רבים, שהגישו התנגדויות.

יואל חסון: אתה הצעת שיהיה גישור או בוררות.

ישראל כץ: לא הצעתי.

ישראל כץ: שלוש עובדות לא נכונות.

יואל חסון: של בוררות – שגם זה לא קיים.

יואל חסון: אפשר נורא להיות בטוחים בעצמכם, ובטוח שאתם עוסקים בכך יותר ממני, אבל אני לא מדבר כגורם מקצוע; אני מדבר כמעביר המסר, כאיש ציבור שמאמין בדבר זה, אבל יש גורמי מקצוע בעיריית רמת גן שעשתה על זה בדיקות ומחקרים, והציגה מסמכים למשרד התחבורה ולנת"ע, שמוכיחים, שאם הקו הזה יהיה עילי, הוא יפגע בעיר, אם זה בניתוב, אם זה בפגיעה בתושבים, שזה קרוב מאוד לבתי תושבים, אם זה כל הדברים האלה, ואתם מסיבות כספיות כנראה לא מוכנים לאשר שהדבר הזה יהיה במקטע מסוים תת-קרקעי ולא עילי.

יואל חסון: כאן הוויכוח.

יואל חסון: אתה יכול להודות, אדוני השר, שהוויכוח הוא כסף.

יואל חסון: שאתם לא מוכנים להוסיף עוד כסף כדי- - -

ישראל כץ: אתה מכניס בפי כביכול עובדות.

ישראל כץ: ארבע עובדות לא נכונות, בפי.

משה גפני: אבל אתה תשיב.

יואל חסון: לטענתך, אדוני השר, הן לא נכונות.

יואל חסון: לכן צריך לפחות להודות שאתם נורא נחושים לעשות את הקו הזה, וזה בסדר.

יואל חסון: אתם לא מוכנים להשקיע כסף נוסף כדי לעשות אותו פחות מזיק- - -

ישראל כץ: למה כבודו לא אמר: לדעתי, לדעתי?

משה גפני: אמר.

יואל חסון: אתה, כנראה, ביקורת פרלמנטרית, זה משהו שקשה לך לשאת.

יואל חסון: כנראה שכחת מה זה להיות חבר כנסת.

יואל חסון: אולי תשתמש בנורבגי, וגם לא תהיה חבר כנסת.

יואל חסון: השר קורא לי קריאות ביניים, ולא אפשר לי לאורך כל שלוש הדקות, לומר את הדברים ברציפות.

משה גפני: משפט סיום.

יואל חסון: השורה התחתונה, שכנראה הסוגיה הזאת מאוד חמה.

יואל חסון: לכן כך השר מגיב בהתגוננות.

ישראל כץ: אל"ף, לא היית והתייחסתי, ובי"ת, אתה מכניס דברים בפי וזה לא מקובל.

יואל חסון: תגיד בסוף שאתה לא מוכן לשים כסף נוסף כדי לעשות מסלול תת-קרקעי שיהיה טוב יותר לעיר רמת גן ולתושבים.

משה גפני: תודה רבה.

משה גפני: יונס.

ואאל יונס: אדוני היושב-ראש, אדוני השר.

ואאל יונס: קודם כל, אני מברך את עבודתכם.

ואאל יונס: באמת רואים שעשיתם הרבה עבודה.

ואאל יונס: רק עיוור לא רואה את זה, בארץ.

ישראל כץ: איפה אתה גר?

ואאל יונס: בערערה.

ואאל יונס: מסתובבים בכל הארץ, ורואים שאתם עובדים טוב, וטוב שעובדים, וזה מציל חיים.

ואאל יונס: אבל פשוט למה אתם שוכחים את כביש 65, שזה קטע מברקאי עד מגידו?

ואאל יונס: זה כביש ממש אדום.

ואאל יונס: צומת ברקאי – כשיורדים מכביש 6, את נכנסת לוואדי ערה.

<קרן טרנר: אנחנו מקדמים תכנון בציר ואדי ערה 65.

<קרן טרנר: אנחנו יוצאים לביצוע בחלק צפוני יותר, גולני דברת, אבל בציר הזה של ואדי ערה, לרבות מחלף אום אל-פאחם וכל הציר, נדרשת סטטוטוריקה ופינויים – דברים לא פשוטים, ואת זה נתכנן.

ישראל כץ: נזיז כמה בתים בדרך.

ואאל יונס: יש תכנון אבל אין ביצוע.

ואאל יונס: מה שצריך, נעזור.

<קרן טרנר: אני כבר 12 שנים בשירות הציבורי.

<קרן טרנר: מחלף אום אל-פאחם נדחה כל כך הרבה פעמים, שלא הצלחנו- - -

משה גפני: מכאן ואילך אתם לא מתערבים, קרן.

משה גפני: תאמר את הדברים שלך בקצרה.

משה גפני: תרשמו, ותשיבו.

ואאל יונס: זה כביש אדום.

ואאל יונס: הרבה פועלים יוצאים לעבודה, מבלים שמונה שעות בעבודה ועוד ארבע שעות על הכביש.

ואאל יונס: זה כביש עם כל הזמן פקקים – גם בבוקר, גם בצהריים וגם בערב.

משה גפני: תשיבו על זה.

משה גפני: כן.

ואאל יונס: השאלה השנייה, בבקשה, אדוני השר, שמעתי שאתם, ראשי מועצות ועיריות, המשולש הצפוני וגם הדרומי, שאתם הולכים לעשות מסילת רכבת צמודה לכביש 6.

ואאל יונס: מבורך העניין, אבל למה אתם צריכים לגזול שוב אדמות חקלאיות, שאנשים מתפרנסים שם?

ואאל יונס: למה לא לעשות את זה בתוך החוצה עצמו?

ואאל יונס: הרי יש שם, כפי שעושים בכל- - -

ישראל כץ: - - -

משה גפני: תשיבו בסוף.

ואאל יונס: זו שאלה שכל ראשי המועצות שואלים.

משה גפני: רשמתם את זה.

משה גפני: תודה.

משה גפני: מיקי לוי.

מיקי לוי: הצעת החוק הבאה שלי, ששר יכהן בתפקידו בין שתיים לשלוש קדנציות, כי אז אפשר לראות את העתיד.

מיקי לוי: זו הקדמה לכך שבאמת רואים תנופת בנייה.

ישראל כץ: נאלצתי להכניס למצע שלי התמודדות עתידית על ראשות ממשלה פלוס שר תחבורה.

ישראל כץ: ..

מיקי לוי: רק עיוור לא יכול לראות באמת את התנופה.

מיקי לוי: אני אומר גם כן לחבריי, שתהליכים כאלה הם תהליכים ארוכי טווח.

מיקי לוי: זה לא הוקוס פוקוס.

מיקי לוי: זה לא שהכול בסדר.

מיקי לוי: יש דברים שאפשר לשנות גם בתחבורה הציבורית.

מיקי לוי: אני פה רק לומר את המשפט הזה ולא לבוא בטענות, כי כשיש לי טענות, אני יודע להרים טלפון ולבקש.

מיקי לוי: אם גברתי המנכ"לית תוכלי לשלוח לי בבקשה את המצגת כדי שאוכל לעקוב אחרי העבודה לאורך השנה, או תשלחי- - -

משה גפני: נעביר לכל החברים.

משה גפני: מאה אחוז.

מיקי לוי: בהצלחה גדולה.

משה גפני: תודה.

משה גפני: יעל פארן, אחרונת הדוברים מבין חברי הכנסת.

יעל כהן-פארן: אדוני השר, אני קודם כל רוצה לומר גם כמה שבחים.

יעל כהן-פארן: אני חושבת שכולם יכולים לראות שהדברים שאתה מקדם, מתקדמים.

יעל כהן-פארן: זה חיובי.

יעל כהן-פארן: גם בתחומים שאולי לא אסכים אתך עליהם, שאולי צריך לקדם אותם בעדיפות ראשונה, אבל הם מתקדמים.

יעל כהן-פארן: הלוואי שזה היה כך בכל המשרדים.

יעל כהן-פארן: זה לא קורה בכל המשרדים ועל זה שאפו.

יעל כהן-פארן: ובכל זאת, אני חשה שאנחנו במצב חירום לאומי בתחום התחבורה.

יעל כהן-פארן: אני מקווה שאתה בתחושה דומה, כי הסיטואציה בכבישים נהיית גרועה משנה לשנה.

יעל כהן-פארן: אני שנתיים וכמה חודשים בכנסת.

יעל כהן-פארן: כשהתחלתי את הכהונה שלי, הה לוקח לי שעה וחצי – גם אם היו פקקים להגיע - אני גרה בפרדס חנה.

יעל כהן-פארן: היום זה שעתיים וחצי-שלוש.

יעל כהן-פארן: אם אני צריכה להיות פה בדיון ב-09:00 בבוקר, אני צריכה לצאת לפני 06:00 בבוקר.

יעל כהן-פארן: 06:10 – אני כבר תקועה בפקקים.

יעל כהן-פארן: המצב הוא נוראי, ואני עוד נוסעת בתוואי שלא עובר בכניסה למרכז.

יעל כהן-פארן: אני נוסעת – גם הפקק בכניסה לירושלים נהיה גרוע משנה לשנה.

משה גפני: את נוסעת מכביש 6, לא?

יעל כהן-פארן: כביש 6 תקוע כולו.

יעל כהן-פארן: כשפתחו את כביש 6, כולם בירכו, אבל היום הוא תקוע כל הבוקר, לפעמים עד 09:30 בבוקר.

יעל כהן-פארן: זה לא פופולרי לקרוא לאנשים להפסיק לנסוע ברכב הפרטי.

יעל כהן-פארן: אני יודעת, אני במערכת הפוליטית כמוך, קצת במצב שונה, אבל ברור לי שזה לא פופולרי, לומר לאנשים: אל תקנו רכב.

יעל כהן-פארן: זה לא פופולרי.

יעל כהן-פארן: לא אוהבים לשמוע את זה בציבור.

יעל כהן-פארן: אבל אנחנו צריכים להסתכל על המצב בעיניים, וככל שאנשים קונים יותר רכבים, הם יותר תקועים בפקקים.

יעל כהן-פארן: המטרה צריכה להיות לא להסיע אנשים ברכבים שלהם ממקום למקום בבטחה ובמהירות.

יעל כהן-פארן: המטרה צריכה להיות להסיע אנשים.

יעל כהן-פארן: זו המטרה.

יעל כהן-פארן: הם צריכים להיות בעלי נגישות, להגיע ממקום למקום.

יעל כהן-פארן: זה לא בהכרח ברכב הפרטי שלהם.

יעל כהן-פארן: אני רוצה להעיר על הדברים שקשורים בתקציב.

יעל כהן-פארן: חסרה לי מאוד התייחסות למיידיות.

יעל כהן-פארן: כל הפרויקטים של התחבורה הציבורית, שמופיעים באמת - אני מברכת שזה יותר השקעה בתחבורה הציבורית בתשתיות מאשר בתשתיות כבישים בתקציב הזה, אבל הם פרויקטים ארוכי טווח, שייצאו לפועל בעוד שש ויותר שנים.

ישראל כץ: איך הגעת לזה?

יעל כהן-פארן: אבל הנת"צים, שהם יותר מיידיים, למיטב ידיעתי, הם תקועים.

יעל כהן-פארן: הפרויקט של נתיב מהיר, שבכוונה התעכבתי ושאלתי, שמדובר שם על 7 מיליארד שקלים – הוא עוד לא קורה.

יעל כהן-פארן: הוא מתחיל בשלוש רשויות.

יעל כהן-פארן: יש 17 רשויות בתחום המטרופולין של גוש דן.

יעל כהן-פארן: חלקן רוצות שזה יתעכב לאחר הבחירות, חלקן רוצות את זה יותר מהר, אבל יש לך סמכות כשר לנהל את זה בצורה שאפילו תפקיע מהם את היכולת להכריע, כי בעיניי זה חיי אדם.

יעל כהן-פארן: זה גם חיי אדם בתאונות, זה גם חיי אדם מזיהום האוויר, וזה גם חיים ברמה של איכות חיים גרועה מאוד, כשאתה יושב כל היום בפקק.

יעל כהן-פארן: הרשויות המטרופוליניות.

יעל כהן-פארן: אני יודעת שזה בחוק ההסדרים, אבל גם – רק באר שבע וירושלים, וגם זה – הוקמה ועדה מיוחדת בראשות יושב-ראש הקואליציה.

יעל כהן-פארן: לא רצו לתת את זה לוועדת כלכלה.

יעל כהן-פארן: לא ברור לי עדיין מה הפוליטיקה שם - ברור לי.

יעל כהן-פארן: לא אפתח את זה פה.

יעל כהן-פארן: לא ברור לי למה תל-אביב וחיפה לא בסיפור.

יעל כהן-פארן: יש הרשויות המטרופוליניות בחוק ההסדרים.

יעל כהן-פארן: לא נתנו את זה לאיתן כבל.

יעל כהן-פארן: אבל למה זה לא תל-אביב וחיפה?

יעל כהן-פארן: תל-אביב זה הקריטי ביותר, לפתור.

יעל כהן-פארן: אם היו רשויות מטרופוליניות- - -

משה גפני: אני יכול לדבר אתך אחרי הישיבה על הנושא הזה, למה האוצר כל כך רוצה את זה?

יעל כהן-פארן: זה מוועדת סדן מ-2007 המליצו על זה.

יעל כהן-פארן: ועדת טרכטנברג ב-2011 המליצה על זה.

משה גפני: יעל, עד עכשיו הזדהיתי אתך בכל מילה, אבל פה זה מתחיל להיות תמימות.

יעל כהן-פארן: אני חושבת שזה צריך לקרות.

משה גפני: טעות.

יעל כהן-פארן: רשויות מטרופוליניות יקדם את הדברים יותר טוב.

יעל כהן-פארן: אנחנו חלוקים.

משה גפני: תודה.

משה גפני: אדבר אתך אחר כך.

משה גפני: היות שגם אני חסיד של התחבורה הציבורית, אני חושב שההצעה הזאת, ההצעה של האוצר, תחסוך כסף ותגרום לנזק לתחבורה הציבורית.

משה גפני: אבל אדבר אתך.

משה גפני: ציון פיניאן, רכז הקואליציה בוועדת הכספים בקדנציה שהיינו ביחד.

משה גפני: אתה רוצה לומר משהו על טבריה?

ציון פיניאן: הרכבת עצמה, שאני מבין, ואני מבין טוב, היא בתכנון, ובעזרת השם, תגיע גם לטבריה.

ציון פיניאן: אני רוצה להעלות על נס, למרות שאני עובד משרד התחבורה, על כל מה שנעשה בכבישים ובכל הארץ בנושא תחבורה.

ציון פיניאן: ימים טובים הגיעו לישראל.

משה גפני: תודה.

משה גפני: יהונתן אייקנבאום, גרינפיס.

משה גפני: דקה.

משה גפני: אנחנו חייבים לסיים.

יהונתן אייקנבאום: פחות מדקה.

יהונתן אייקנבאום: קודם כל, נתחיל מנתון – רכב שעומד בפקק, על כל קילומטר שהוא נוסע, הוא מזהם פי שניים מרכב שנוסע במצב זורם.

יהונתן אייקנבאום: לכן יש לגודש כמובן משמעות כבירה בנושא של זיהום אוויר.

יהונתן אייקנבאום: אני רוצה לשאול את כבוד השר שתי שאלות וחצי.

יהונתן אייקנבאום: הראשונה קשורה לנתיבים.

יהונתן אייקנבאום: קודם כל, אם יש ראש עיר שמתנגד לנת"צים, אנחנו צריכים לדעת על כך, כי גם נרצה להתערב ולמנוע עיכובים בנושא הזה.

יהונתן אייקנבאום: זה דבר ראשון, ומשרד התחבורה יוכל לסמוך על התמיכה שלנו בנושא הזה.

יהונתן אייקנבאום: לגבי נתיבים בין-עירוניים, יש שם מצבי חירום איומים – בכביש 5, בהמון מקומות.

יהונתן אייקנבאום: מדוע לא להתחיל במצב ביניים של סימון מיידי של נת"צים, לפחות בטווח הקצר, ולאחר מכן, אם רוצים להרחיב ולהוסיף עוד נתיב לתחבורה ציבורית – יעשו כן?

יהונתן אייקנבאום: זו השאלה הראשונה.

יהונתן אייקנבאום: אני חייב לחלוק עם אדוני היושב-ראש בנושא רשויות תחבורה מטרופוליניות ולחזק את דברי קודמתי.

משה גפני: אנחנו עם שבנוי על מחלוקות.

משה גפני: בנושא הזה אני צודק.

יהונתן אייקנבאום: לא אתווכח, אבל אשאל שאלה אחרונה בנוגע לרכבים שיתופיים, שיכולים לחסוך המון – רכבים שיתופיים בפתיחה של הובר או דברים דומים לשוק כדי לצמצם את מספר הרכבים על הכביש.

משה גפני: תודה.

משה גפני: גיל יעקב, דקה.

יעקב גיל: תודה.

יעקב גיל: גם אצטרף לדברי התמיכה במשרד התחבורה בנושא הנת"צים, וכל מקום שבו יהיה עיכוב גם אנחנו נקראים לדגל, וכבר נקראנו בעבר לדגל.

יעקב גיל: אנחנו מצטרפים לשאלה על נתיבי תחבורה ציבורית בין-עירוניים, אבל אני רוצה להפנות את תשומת לב חברי הוועדה והיושב-ראש לנושא תוספת השירות באוטובוסים, תוספת הסובסידיה.

יעקב גיל: בעצם עשינו חישוב לגבי תוספת השירות באוטובוסים, ונראה שהתוספת היא פחות משיעור הגידול הטבעי במדינת ישראל – תוספת של בסך הכול כ-2%.

יעקב גיל: תוספת הסובסידיה לאוטובוסים - לא לרכבות.

יעקב גיל: בעצם נשאלת השאלה, מהי תוכנית משרד התחבורה.

יעקב גיל: שמענו פה דברים על תוכנית החירום, להשלים את הפערים הכל כך גדולים שמשרד התחבורה מצביע עליהם בעצמו, פערים מאוד גדולים בתדירות, בכיסוי של השירות, אם בסך הכול האוצר מאשר בסוף תוספת של קרוב ל-2% בסובסידיה.

יעקב גיל: בהקשר הזה כדאי אולי לקבל תשובות גם לגבי הפתרון למחסור בנהגים, שיכול לסייע לכך – מתי זה הולך לקרות, בכמה זה יתוקצב.

משה גפני: תודה.

משה גפני: אורלי בר-לב, בבקשה, דקה.

משה גפני: השר צריך להשיב לחברי הכנסת.

<אורלי בר-לב: אין בעיה.

<אורלי בר-לב: אתם פשוט עוסקים כאן בנושא של תחבורה ציבורית, ואני רוצה לומר – אנחנו – שלושה עיתונאים עצמאיים – תומר אביטל – אתם ודאי מכירים אותו, ערן וילצהיים ואני – שלושה עיתונאים עצמאיים.

ישראל כץ: זו עמותה?

<אורלי בר-לב: האם מותר להיות שלושה עיתונאים עצמאיים?

משה גפני: הוא שואל אם זו עמותה.

משה גפני: גם אני שואל.

<אורלי בר-לב: הרשת החברתית, זה שם התוכנית.

<אורלי בר-לב: זו תוכנית טלוויזיה בערוץ 13 בשלט.

משה גפני: תודה.

משה גפני: תגידי משפט וזהו.

משה גפני: לא אמרתם לי שזה עיתונאים.

<קרן טרנר: ביקשנו מהם לתאם ולהעביר את החומר, והם מסרבים לעשות את זה.

<אורלי בר-לב: סליחה, אתם לא מוכנים להיפגש אתנו.

<אורלי בר-לב: ברגעים אלה אנחנו מקרינים בוועדת הכלכלה את כל הכשלים של התחבורה הציבורית, שאחראיים להם משרד התחבורה.

<אורלי בר-לב: אתם לא מוכנים להיפגש.

<אורלי בר-לב: העברנו לכם חומר, ואתם לא מוכנים להיפגש.

משה גפני: תודה רבה.

משה גפני: אדוני השר, אני רוצה שתשיב, אבל אני רוצה לומר גם אני כמה מילים לגבי העניין.

משה גפני: אל"ף, אני מברך אותך על העבודה שאתה עושה במשרד התחבורה – עבודה שכולם רואים אותה.

משה גפני: היה פה קונצנזוס בין חברי הכנסת בזה שאנחנו סבורים שזה גם דבר שיש לו נגישות לחיי אדם.

משה גפני: ברגע שיש הסעת המונים, ויש כבישים שמסודרים, והם לא כבישים אדומים, כפי שהיה בשנים עברו, תמונת המצב היא תמונה, שאתה יכול לזקוף לזכותך – אתה והמנכ"לית והצוות.

משה גפני: זה בסדר גמור.

משה גפני: גם עד שאנחנו מגיעים לפתרונות – יש פקקים שהם בלתי-נסבלים; פקקים גם בתוך הערים.

משה גפני: נכון שאתה צריך היום לכסות על פיגור של הרבה מאוד שנים, שבשעה שאירופה התפתחה עם הסעת המונים ועם כל הנושא של התחבורה, אנחנו דרכנו במקום.

משה גפני: זה באמת דבר שהיום צריך לשנות את זה.

משה גפני: אבל צריך לקחת בחשבון לא רק את העתיד אלא גם את ההווה.

משה גפני: בהווה יש הרבה בעיות שצריך להתגבר עליהן.

משה גפני: אין לי הצעות לתת.

משה גפני: אתם אנשי המקצוע.

משה גפני: צריך לדעת.

משה גפני: יש מקומות שבהם צריך לחלץ את הפקקים האלה.

משה גפני: זה דבר אחד.

משה גפני: הדבר השני, אני מסכים – הפיתוח, היום אנחנו עושים בכל הארץ, אז אנחנו עושים בכבישים רחבים, והתחבורה הציבורית זה הדבר החשוב ביותר לפני מכוניות ורכבים ולפני כל מה שנלווה לעניין.

משה גפני: נת"צים וכל מה שקשור לתחבורה ציבורית, יש לתת לו עדיפות.

משה גפני: דבר אחד לא הזכרתם – שיש לכם תקציב מאוד גדול, ושאנחנו מעבירים לכם את הכסף.

משה גפני: בלעדינו מה הייתם עושים?

<קרן טרנר: הכול מלמעלה.

משה גפני: הכול מלמעלה, אבל אנחנו השליחים.

משה גפני: אנחנו לא מעכבים כספים שלכם, ובאמת התקציב ראוי, כי הוא עוסק בתשתיות שמשנות את המצב.

משה גפני: שני דברים אני רוצה לומר: היות שמוזס לא הגיע, אני רוצה לדעת, אדוני השר – מה שהעליתי אצל ראש הממשלה – למה לא משלימים את הכביש למירון?

משה גפני: למה?

ישראל כץ: בונים רכבל.

משה גפני: לא רכבל.

משה גפני: אני מבקש, שתבדוק את העניין הזה.

ישראל כץ: ניתחנו הכול.

ישראל כץ: המסקנה שמצומת 7 – האוטובוסים תמיד ייצאו, אבל הדרך הכי טובה זה לעשות רכבת מצומת 7 למירון למעלה.

משה גפני: מה זה קשור לכבישים?

משה גפני: יש שם כביש שעשיתם.

משה גפני: משם זה 2 קילומטר.

משה גפני: 600,000 איש, והבעיה היא כל הזמן בכבישים.

משה גפני: אני מבקש ממך, אדוני השר, לבדוק את העניין הזה.

משה גפני: מדובר בקטע קטן, שיכול להיות שפותר שם את הבעיה.

משה גפני: בבקשה.

משה גפני: והרכבת לטבריה.

ישראל כץ: אדוני היושב-ראש, ויתרתי על נאום הפתיחה כדי לשמוע את חברי הכנסת, חברות הכנסת.

ישראל כץ: לא בכדי יש התעניינות, כי מדובר בשליחי ציבור.

ישראל כץ: מבינים שלציבור מאוד אכפת מהדבר הזה.

ישראל כץ: זה אחד הדברים הכי משמעותיים – איפה לגור, איך להגיע מהמקום שגרים לעבודה, לצרוך שירותים כמו בריאות, תרבות, חינוך או כל דבר, ואפילו איך להגיע לכנסת.

ישראל כץ: חברי הכנסת העלו מספר דברים.

ישראל כץ: חוץ מיואל חסון, שדיבר על דבר נקודתי, שאגע בו שוב – פתחתי בו - הנושא של תחבורה ציבורית ושילוב של האוטובוסים והרכבות, והרכבות הקלות וכל שאר הדברים, אני חושב שממה שהתאפשר - ורציתי שהמנכ"לית תתחיל – היא לא הספיקה הכול – תועבר לכם הצמגת - יש פה לא פחות ממהפכה.

ישראל כץ: אני גאה להוביל מהפכה.

ישראל כץ: אני לא לבד.

ישראל כץ: יש ממשלה, יש ראש ממשלה, יש כנסת, אבל כמעט תשע שנים – וזה נדיר – שסומנו יעדים, לאומיים, כלכליים וחברתיים, והם ממומשים לא רק ביחס למה שסומן, תוכנית 100 מיליארד השקלים, שהסתיימה תוך חמש שנים – אנחנו כבר לקראת 200 מיליארד השקלים של קידום לקראת ביצוע, וביצוע של דברים.

ישראל כץ: זו מהפכה שעשו אותה בארצות הברית לפני כמעט 150 שנה.

ישראל כץ: זו מהפכה שעשו אותה באירופה לפני 70 שנה.

ישראל כץ: זו מהפכה שעשו אותה באסיה בעשרות השנים האחרונות.

ישראל כץ: עושים אותה בעוד מדינות, ואנחנו עושים אותה כאן.

ישראל כץ: כמו כל מהפכה היא קשה והיא משולבת, אבל היא מאוד מתגמלת.

ישראל כץ: אנחנו רואים את התגמול של הדברים שכבר בוצעו, אחרי ויכוחים קשים – באתי נגד קונספט, שאמר שמצפון לחדרה זה לא כלכלי ולא ייסעו שם.

ישראל כץ: גם לגבי כביש 6 ואחרים, גם לגבי רכבות, ומדרום לגדרה זה לא כלכלי ולא ייסעו שם, גם לגבי רכבות וגם לגבי כבישים.

ישראל כץ: וגם בית שמש-ירושלים נחשב כביש שלא רצו לעשות אותו.

ישראל כץ: במקרה אתה מכיר את זה באופן אישי.

ישראל כץ: נימוקים כלכליים, וזה כביש אדום, וכל שאר הדברים בוצעו נגד הזרם, נגד התפישה.

ישראל כץ: והתוצאות הן ברורות – גם הכבישים הם כבישים, גם הרכבות מלאות, והכול יותר בטוח ומאפשר את כל הדברים.

ישראל כץ: כל התחזיות הופרכו.

ישראל כץ: לכן היום מה שנשאר לנו – וזה עונה גם לשאלות, שהרכבת לכרמיאל כבר עובדת.

ישראל כץ: מי שרוצה להגיע למירון, יכול להגיע ברכבת עד כרמיאל, עם אוטובוסים שמזינים למירון.

ישראל כץ: זה על דעת הרב מוזס.

ישראל כץ: הוא בודק את זה.

משה גפני: לא מקובל עליי.

משה גפני: צריך להשלים את הכביש.

ישראל כץ: חבר הכנסת גפני, אני רואה את כל התמונה מול עיניי.

ישראל כץ: לא יכולים להתווכח אתי, כי נלחמתי לעשות כל דבר.

ישראל כץ: כשאני אומר מכרמיאל לרמלה או צומת 7 הולך להיות כביש, הוא מתוקצב וניסים פרץ צריך לבצע אותו.

ישראל כץ: אז קודם כל אתה מדבר על התנועה, ואחרי זה עד כדרים.

ישראל כץ: רמזתי ונגעתי כאן ברשת הכבישים, שאנחנו הולכים להשלים בגליל ובנגב אחרי שהשלמנו את הכביש לירושלים.

ישראל כץ: זה גם לטובת מירון, גם לטובת החיים עצמם, לטובת על הדברים – יהודים, ערבים, מג"ב.

ישראל כץ: אין שום אפליה.

ישראל כץ: הכבישים מגיעים לכל מקום וגם הרכבות, והשמות של המחלפים נקראים על שם הישוב הסמוך.

משה גפני: בגלל שאני יודע שאתה יודע לבצע, ותבצע - לכן אני פונה אליך.

ישראל כץ: זה כבר בוצע.

משה גפני: לא.

משה גפני: יש שם הקטע האחרון.

משה גפני: נדבר על זה.

ישראל כץ: דיברנו וסיכמנו.

ישראל כץ: אנחנו משדרגים כל דבר.

ישראל כץ: יש גורמים אחרים שצריכים לשדרג בתוך מירון.

ישראל כץ: אחד הפתרונות שאנחנו יודעים לעשות זה להכניס את הרכבלים, הרכבל, שיסייע לחלק מהאנשים לעלות ולרדת גם כן במקביל, וגם לשדרג את הכבישים במה שאפשר בכפוף לשיקולים סביבתיים ומוסדות תכנון.

ישראל כץ: חלק מהבעיה בכביש שם, שהוא עובר בתוואי מאוד יפה ומאוד מאתגר מבחינה תכנונית.

ישראל כץ: לכן אנחנו עושים את הדברים במשולב.

ישראל כץ: אנחנו משלימים מכרמיאל לקריית שמונה – תוקצב התכנון, וכבר מקדמים תכנון של הרכבת הזו, זה עשרות-מיליונים שכבר תוקצבו.

ישראל כץ: גם מטבריה לעפולה החלטתי שזה יהיה קו ישיר, לא דרך צומת גולני, וכבר גם כן הוקם צוות תכנון שכבר מקדם חיבור מטבריה לעפולה.

ישראל כץ: כרגע עפולה זה דרך רכבת העמק חיפה, אבל כרגע מבוצע בפועל המסילה המזרחית מלוד לכיוון צפון.

ישראל כץ: אני החלטתי, לא להעביר את המסילה בתוך ואדי ערה והחוצה, אלא להמשיך אותה ישר, להתחבר עם רכבת העמק, מסילת משנה.

ישראל כץ: היא תהיה במנהור, לא לפגוע בסביבה – חלקים לא מבוטלים ממנה, ואז יתאפשר להגיע מכל אזור העמק והגליל ישירות לכיוון תל-אביב ונתב"ג - גם כן ברכבת ישירה.

ישראל כץ: בפחות משעה אפשר יהיה להגיע באופן ישיר.

ישראל כץ: אלה דברים שכבר חלק מבוצעים עם תקציב מלא, כמו המסילה המזרחית; חלק מקודמים תכנונית לקראת ביצוע.

ישראל כץ: אותו דבר אנחנו משלימים את רשת הרכבות בכל מקום, כדי שאפשר יהיה לנוע מהבית ברכבות.

ישראל כץ: המהפכה של מוניות השירות - שגם הכנסת סייעה בה – תאפשר עוד אמצעים משלימים, הרב קו באמצע השבוע כחלק מהתחבורה הציבורית.

ישראל כץ: כל תוכנית הנת"צים, המהיר לעיר, מבוצעת ללא שום עיכובים.

ישראל כץ: יושב פה מנכ"ל חברת נתיבי איילון.

ישראל כץ: הוא איש מקצוע.

ישראל כץ: הוטל על החברה.

ישראל כץ: היא תוקצבה, והיא מקדמת.

ישראל כץ: נכון שאם יהיו ראשי ערים שינסו לעכב, הכנסת צריכה להיות הגורם הראשון שילחץ ויפנה לציבור ויגיד: הנ"ל מעכבים פתרונות של תחבורה ציבורית.

ישראל כץ: אנחנו מקדמים את זה ללא שום עיכוב בדבר הזה, כולל רשת אופניים.

ישראל כץ: כל הנושא של הכבישים – שוב, הכבישים הם כבישים מצילי חיים, הם כבישים מחברים, ויש בהם כל התועלות, ואין אף כביש אחד שאפשר לוותר עליו.

ישראל כץ: צריך להוסיף כל הזמן.

ישראל כץ: מה שלא עשו הטורקים והאנגלים וממשלות- - -

משה גפני: למה אתה חוזר על זה כל הזמן?

משה גפני: מי העביר על זה ביקורת?

ישראל כץ: יש מתקפה רבתית לא לעשות על זה כבישים.

ישראל כץ: לעשות תחבורה ציבורית.

ישראל כץ: מי שאומר את זה, זה קמפיינים ממומנים עסקיים, על-ידי גורמים עסקיים שעושים פה קמפיינים עקיפים.

ישראל כץ: על תחבורה ציבורית זה טוב וראוי לדבר, אבל לעשות קמפיינים ממומנים כדי לתקוף דבר אחד, לקבל דבר אחר – לא מצאו את הכתובת המתאימה.

ישראל כץ: מדוע – כי הובלתי הרבה רפורמות לטובת האזרחים מול הגופים הכי חזקים במשק, ונמלים ורכבות וכל הדברים.

ישראל כץ: אני מגבה את כל הגורמים, לעשות את מה שאתם דיברתם, שצריך לעשות, וטוב שאתם רוצים להוסיף כל הזמן עוד ועוד.

ישראל כץ: אני רק אומר – למה אני אומר, הטורקים והאנגלים, ממשלות ישראל – כי מדינות שקמו, הרבה פעמים היתה להן גם תשתית קודמת, שעשו אותן מדינות ששלטו במצב הזה.

ישראל כץ: כאן לא בוצעה הקמה של רשת, של חיבור הפריפריות, ולא בוצעה הקמה של מערכת הסעת המונים בכל מדינת ישראל.

ישראל כץ: פשוט לא היה.

ישראל כץ: המדינה הכי מפגרת בעולם היתה.

ישראל כץ: והדברים הלו קורים בעוצמה רבה.

ישראל כץ: חלק כבר עובדים, חלק באמצע הביצוע, והתמונה שתיארנו כאן – ונעביר לכם את המצגת – זו התמונה של ישראל מודרנית ומחוברת.

ישראל כץ: אין תמונה אחרת.

ישראל כץ: אי-אפשר להמציא דברים אחרים.

ישראל כץ: מי שטוען שהרכבות הקלות הן לא מודרניות, והן לא - פשוט מדבר שטויות, כי גם בלונדון שמרחיבים היום, זה עם אותן חברות ועם אותן רכבות ועם דברים אחרים.

ישראל כץ: מה שאפשר לעשות מתחת הקרקע, עושים.

ישראל כץ: מה שעושים מעל הקרקע, זה ייתן עדיפות לתחבורה ציבורית על רכב פרטי.

ישראל כץ: אז הקו הסגול ייסע מעל הקרקע.

ישראל כץ: אתם רוצים עדיפות לתחבורה ציבורית – הרכבת לא תתעכב.

ישראל כץ: כמו הרכבת הקלה בירושלים – היא מעל הקרקע.

ישראל כץ: יש לה עדיפות.

ישראל כץ: עכשיו אנחנו הולכים למחלף את אזור הגבעה הצרפתית במיליארד שקלים, גם לתת עדיפות לרכבת וגם לאפשר לשכונות, לכולם לעבור בלי אותם מחסומים.

ישראל כץ: נשקיע בכל המקומות כדי לתת עדיפות למי שרוצה לנסוע גם בתחבורה ציבורית.

ישראל כץ: אגב, ההערות לגבי מדיניות אוצרית של דמי הוצאות רכב או השתתפות, ואם אתה צריך שיהיה לך רכב או לא - זה הערות נכונות.

ישראל כץ: שר התחבורה בישראל לא קובע את המדיניות הזו.

ישראל כץ: זו מדיניות כלכלית.

ישראל כץ: זה כמו המיסוי על רכב.

יואל חסון: אבל איפה ההתכתבות עם הרשויות המקומיות?

יואל חסון: נגיד, כשעושים קו סגול.

ישראל כץ: אגע בזה.

ישראל כץ: האמן לי שאחרי שאשיב, תוכל להיות בדעה אחרת.

יואל חסון: אולי תשכנע אותי.

ישראל כץ: אשכנע אותך בוודאות, כי אם היית במקומי, היית עושה אותו דבר, וכל אחד שהיה במקומי, היה עושה אותו דבר.

ישראל כץ: הנושא של הרכבות, קודם כל הרכבת המהירה לירושלים – היעד של רכבת ישראל היה שבסוף מרס לפני פסח הקו הזה יתחיל לעבוד באופן חלקי – שתי רכבות לשעה, יצטרכו לרדת בתחנת ההגנה, יצטרכו להירשם מראש.

ישראל כץ: ראינו חשיבות, והם בנו תוכנית בטיחותית שיכולה לאפשר את הדבר הזה.

ישראל כץ: כאשר עכשיו נערכו דיונים נוספים עם ההפעלה החלקית הצפויה, היו גופים כמו המשטרה, כמו חברות בקרה ואחרות, שאמרו: אנחנו לא מאשרות את תוכנית הבטיחות הזו שאתם הבאתם, למרות שהיו הרבה דיונים ומגעים.

ישראל כץ: אני קיימתי דיון.

ישראל כץ: העבודה יצאה בלי שידעתי.

ישראל כץ: הודיעו לבורסה, הודיעו לזה.

ישראל כץ: לא מקובל.

ישראל כץ: אני זה שמחליט בסופו של דבר.

ישראל כץ: קיימתי דיון עם הרכבת ועם הגורמים, והגעתי למסקנה – אני יכול להיכנס לדיוני עומק עם הגורמים האלה, ולהתחיל להפעיל, עם תמונת ניצחון בערב פסח, להתחיל להפעיל באופן חלקי את הרכבת, עם ההתניות הבטיחותיות וכו'.

ישראל כץ: אבל בנסיבות העניין, שהבטיחות מבחינתי היא דבר שאני לא מוכן להתפשר עליו, וכל הזמן התניתי – כל הפעלה בכפוף לבטיחות – אני מוכן לוותר על כל דבר; לא אקח סיכון בטיחותי אחד.

ישראל כץ: היעד הוא שעד סביבות ראש השנה – הרי צריך לסיים את כל הקו הזה עד הרצליה - שיהיה מחושמל.

ישראל כץ: שם יש מקום הפעלה תפעולי לרכבות, ואז יוכלו לנסוע – וזה היעד שלי, ואני מקיים ישיבה בשבוע הבא עם הנהלת הרכבת, שתוודא את הביצוע, שיהיו ארבע רכבות בשעה לכל כיוון.

ישראל כץ: לא יצטרכו לרדת באופן מלאכותי בהגנה; יוכלו לעלות ולרדת מכל תחנה בתל-אביב עד הרצליה כדי להגיע לירושלים.

ישראל כץ: מירושלים ייסעו שלושה חודשים חינם – אני אומר את זה במובן החיובי – בהיקף מלא.

ישראל כץ: יתחברו לכל נושא הרכבות.

ישראל כץ: לכן כשיש כאן ספק בטיחותי ודיון בטיחותי משמעותי, וההפעלה היא חלקית, מול אפשרות להשלים על דעת כולם את כל ההיבט הבטיחותי, ולהפעיל באופן מלא, ההכרעה שלי – להפעיל באופן מלא.

ישראל כץ: הבטיחות אצלי גוברת על פופולריות רגעית.

ישראל כץ: אני אחראי.

ישראל כץ: כשהרכבת הביאה תוכנית, היא יודעת לבצע אותה.

ישראל כץ: ערב פסח התוכנית הזו, היא תוכנית חלקית, שיש עליה ויכוח בעניין הבטיחות.

ישראל כץ: לא רציתי להיכנס לוויכוח הזה.

ישראל כץ: נלך לפעילות בהיקף המלא עם הבטיחות המלאה.

ישראל כץ: בעזרת השם, ערב ראש השנה נוכל להביא את הבשורה הזאת לכולם.

ישראל כץ: זו המדיניות שהחלטתי.

ישראל כץ: לגבי הקו הסגול והקו הירוק, יואל.

ישראל כץ: קודם כל, הקו האדום היה קשה מאוד להוציא אותו לדרך.

ישראל כץ: הוא היה מתוקצב כבר, עם הרשאה להתחייב של 8.5 מיליארד.

ישראל כץ: התקציב היה 10.6 מיליארד – תקציב לא ריאלי, לוח זמנים לא ריאלי.

ישראל כץ: היו חברות פרטיות, שאני בעדן – לא יכלו לבצע.

ישראל כץ: היום התקציב הוא כ-17 מיליארד, ומבצעים אותו.

ישראל כץ: אוקטובר 2021 – לא חורגים מזה.

ישראל כץ: אני מתערב כל פעם כדי לוודא בעניין האסטרטגי.

ישראל כץ: אני לא מתעסק בפרטים, אבל באסטרטגיה, שהדבר הזה יעבוד.

ישראל כץ: אי-אפשר את גוש דן לשנע בתחבורה ציבורית בלי רכבות קלות.

ישראל כץ: מה שמהם תחתית, מה שעילית.

ישראל כץ: כי המסה של 70 מיליון נוסעים רק בקו האדום בשנה זה דבר שכל רכבת ישראל תגיע בקרוב ל-70 מיליון מכל הארץ, וזה 70 מיליון שמחבר אותה לפריפריה.

ישראל כץ: יש קושי רב לגור.

ישראל כץ: שני הקווים האחרים – צריך להביא למאות-מיליוני נסיעות בסופו של דבר מגוש דן.

ישראל כץ: אני קיבלתי תכנונים, שכבר לפני עשרים התחילו לעשות אותם – גם הקו האדום, גם הקווים האחרים.

ישראל כץ: ליווינו את זה.

ישראל כץ: לקחתי את נת"ע.

ישראל כץ: הפכתי אותה לחברה ביצועית.

ישראל כץ: תוך כדי תנועה כל הדברים האחרים.

ישראל כץ: הדבר הזה מתקדם – אני מזמין אתכם לסיור.

ישראל כץ: תראו את המנהרות שם מתחת לגוש דן.

ישראל כץ: תראו את העבודות - אני חושב שזה דבר מדהים, שבאמת מתבצע בצורה שאף אחד לא האמין שיתבצע.

ישראל כץ: שני הקווים הבאים מתוקצבים על-ידי הממשלה – כ-30 מיליארד שקלים.

ישראל כץ: הם מקודמים תכנונית, אושרו תכנונית באישור סופי של הממשלה.

ישראל כץ: יש ועדת פנים ושירותים.

ישראל כץ: כבר אחרי מוסדות התכנון, ששם נשמעו כל ההסתייגויות וכל הדברים, וכל אחד יכל, אושרו בממשלה באופן סופי, ולמרות זאת, כאשר – ראש עיריית רמת גן הוא דמות פוליטית, ואף אחד לא רוצה לריב עם ראשי ערים וכו', אבל למרות זאת, כאשר הם פנו – - בהצתה מאוחרת – קיימתי יחד עם היועצת המשפטית, עם המנכ"לית, עם נת"ע ועם כולם – כולם נמצאים בדיונים האלה – קיימתי אני לפחות חמישה דיונים, ואני לא מאלה שחלשי תפישה – יש לי אומדנים לקיים דיונים.

ישראל כץ: שומעים את זה, שומעים את זה.

ישראל כץ: יש לנו השיטות להבין, והעירייה הלכה והביאה מומחים מחו"ל וכל הדברים האחרים – באמת מאמץ, כי המדיניות שלי, שהתשתיות האלה צריכות להיות לתועלת הציבור.

ישראל כץ: בסוף הגענו לנקודה.

ישראל כץ: הוא הציע להזיז את כל הקו.

ישראל כץ: הוא הציע לשקע הכול.

ישראל כץ: בסוף יש שם במקום מסוים שהוא רוצה שיקוע.

ישראל כץ: אני חשבתי שאם אפשר יהיה לעשות את זה, זה יכול לפתור את הבעיה.

ישראל כץ: המנכ"לית ניהלה את כל התהליך המקצועי - גם לא אני – של בדיקה מכל הכיוונים, ולא הגיעו לשינוי בדבר הזה.

<קרן טרנר: היתכנות הנדסית בלי לפתוח את הסטטוטוריקה.

ישראל כץ: אלה עקרונות שאני תמיד מנחה.

ישראל כץ: אני מנחה - אם זה לא דוחה את לוח הזמנים, זה לא מייקר בצורה משמעותית, וזה נכון תחבורתית, תחכו לקראת הדברים האלה.

<קרן טרנר: ועוד לא הגענו לכסף.

ישראל כץ: זה נכון ברמת גן, זה נכון בג'דיידה מכר, זה נכון בכל מקום.

ישראל כץ: מי שבא, ובא ראש רשות או מישהו או קבוצה, ואומרים: זה עלול להכביד, וזה לא כך ולא אחרת – קודם כל, הם חשופים למידע, ופה אני חושב שלא בוצע מעולם תהליך.

ישראל כץ: פנו אלי שרים ושרות בממשלה על רקע פוליטי: לא נערער על אישור הממשלה תוך שבועיים, אבל תקיים דיון.

ישראל כץ: אמרתי: אל תערערו.

ישראל כץ: אמרתי: רוצים דיון של הנציגים שלכם, מועצת העיר?

ישראל כץ: אני לא מתחשב באילוצים הפוליטיים.

ישראל כץ: קיימתי דיון.

ישראל כץ: אני לא עושה שם שום שיקול פוליטי.

ישראל כץ: יש נת"ע, יש המנכ"לית, יש גורמי המקצוע.

ישראל כץ: הפתרון, לפי דעת אנשי המקצוע, טמון באזור בכביש בר-אילן.

ישראל כץ: שם החיבור שגורם לפקק, ושם חברת נתיבי ישראל הולכת - ואני מוכן להתחייב – לא יופעל הקו הסגול בלי שימוחלף ויטופל הצומת ההוא, שפותר את הבעיה.

ישראל כץ: תוך כדי דיונים התברר, שהקו הסגול, בנוסף לאדום, הולך להביא שש תחנות חדשות לרמת גן.

ישראל כץ: הנקודה שהוא רוצה לשקע אותה ואז לבטל את התחנה – מדובר על 11,000 איש ביום, וכל הדברים האלה.

ישראל כץ: אני לא יודע מה השיקולים הפוליטיים, מי גר ליד מה בתוך רמת גן.

יואל חסון: אני לא גר ברמת גן.

ישראל כץ: ברור.

ישראל כץ: לא כאן.

ישראל כץ: בא חבר הכנסת גפני לבית כנסת – בודקים.

ישראל כץ: אני אומר, כל הזמן זה פתוח לבדיקה.

ישראל כץ: יואל, בא אליי מישהו ליפו – למה עכשיו בתוואי שעושים ביפו.

ישראל כץ: אמרתי: תבדקו.

ישראל כץ: אנחנו לא רוצים לפגוע בטבע ולא באנשים ולא בבתים.

ישראל כץ: אבל שוב – הקו הזה אושר על-ידי כל מוסדות התכנון.

ישראל כץ: כל הבדיקות של זיהום, של דברים- - -

יואל חסון: זה נגמר?

משה גפני: לא.

ישראל כץ: גם אני קיימתי חמישה דיונים, וקיימו דיונים אחרים, למרות הדברים האלה.

ישראל כץ: אם יגידו לי מקצועית: אפשר לעשות דבר כזה או אחר – אני לא מדבר על דברים נקודתיים כמו איזה מבנה, זה ייעשה, אבל בשום פנים לא אסכים לדחות, ולא אסכים להפוך את זה לפרויקט גרנדיוזי, שאי-אפשר לממן אותו, כי המשמעות, יואל, במציאות בישראל, היא שזה לא יתבצע, כי כסף כזה, שמיועד היום בהרשאה, כשרואים שיש ספק, האוצר לוקח את זה ומעביר את זה למקומות אחרים.

ישראל כץ: אתה לא רואה יותר את הדברים האלה.

ישראל כץ: זה השיקול.

משה גפני: תודה רבה, אדוני השר.

משה גפני: תודה רבה, המנכ"לית.

משה גפני: תודה רבה, אנשי משרד התחבורה.

משה גפני: אני רוצה לסכם את העניין.

משה גפני: הוועדה מאוחדת- - -

ואאל יונס: לגבי ואדי ערה.

ישראל כץ: הדבר הזה, להכניס רכבת לתוכו – בדקתי.

ישראל כץ: אל"ף, אני רוצה תוואי ישר.

ישראל כץ: בי"ת, זה לא נראה דבר ריאלי.

ישראל כץ: גם עברתי, הסתכלתי על הבתים ועל הכול.

ישראל כץ: כל דבר מתכננים כאן כרגע.

ישראל כץ: מתכננים את הדבר.

ישראל כץ: יהיה קושי בנושר ההפקעות – להוסיף תחבורה ציבורית אלטרנטיבית.

משה גפני: אדוני השר, אנחנו מאחרים.

משה גפני: אני מבקש, גברתי המנכ"לית, להיות בקשר.

משה גפני: הוא חבר כנסת – להיות בקשר אתו לגבי הנושא הזה.

משה גפני: אני מבין שיש להם תשובות; אני רק לא רוצה להיכנס בנוסף לעניין.

ישראל כץ: תקבלו את המצגת.

ישראל כץ: תראו כבישים בישובים ערביים ב-400 מיליון שקלים שהולכים לבצע אותם.

ישראל כץ: שינוי דרמטי.

ישראל כץ: תראו עוד הרבה מאוד דברים אחרים.

משה גפני: אדוני השר, אני מבקש, לגבי הנושא של הקו הסגול, אני מבין מה שאתה אומר.

משה גפני: אני לא חולק על הדברים האלה.

משה גפני: ברור, שאם יתחילו ספקות ובעיות, המצב יהיה שזה לא- - -

ישראל כץ: לא מעכבים ולא מייקרים – אלה העקרונות.

משה גפני: אנחנו רוצים שזה יתבצע, אבל אנחנו מבקשים, שהצוות המקצועי של המשרד יעשה מאמץ עילאי על-מנת להגיע לפתרונות, אפילו אם ימזערו את הנזקים שם.

משה גפני: אני הייתי שם.

משה גפני: אני רואה שם.

משה גפני: אני לא מדבר על בתי הכנסת.

משה גפני: אני מבקש, בכל אופן לבדוק את הדברים, הצוות המקצועי שיבדוק את הדברים על-פי העקרונות שקבעת.

ישראל כץ: בדקנו תשע פעמים.

ישראל כץ: נבדוק בפעם העשירית לכבודך.

משה גפני: אולי בפעם העשירית יהיה פתרון.

משה גפני: אני מודה לכם על הסקירה ועל הדיון הזה.

משה גפני: תודה רבה, אדוני השר.

משה גפני: תודה רבה, המנכ"לית.

משה גפני: תעבירו את המצגת.

משה גפני: תודה רבה, הישיבה נעולה.